Dark Souls 3: Mana Satu Edisi Pilihan Roh Gelap Korang!

Beberapa edisi Dark Souls 3 telah diannounce! Jom tengok Standard Edition, Collector’s Edition, Guidebook Standard Edition, Guidebook Collector’s Edition dan Guidebook Estus Flask Edition Dark Souls 3!

Dark Souls III Standard Edition (PS4, XBONE, PC)
Dark Souls III (PS4, XBONE) RM219.00 (PC) RM159.00. Klik Sini dan Pre-Order Sekarang!
Dark Souls 3 dari FROM SOFTWARE yang diarah oleh Hidetaka Miyazaki merupakan episod terbaru dalam siri Dark Souls. Kembali ke dunia RPG swords and sorcery di dalam dunia Kingdom of Lothric dan hentikan kedatangan apocalypse! Adakah korang akan berjaya selepas mati berulang kali? Ataupun korang akan rage dan give-up begitu sahaja seperti kebanyakan gamers yang kurang kesabaran?
DARK SOULS III Collector’s Edition (PS4, XBONE)
Dark Souls III Collector’s Edition (PS4, XBONE) RM499.00. Klik Sini dan Pre-Order Sekarang!
Ini adalah koleksi wajib-ada bagi kipas-susah-mati Dark Souls! Dapatkan item-item eksklusif berikut dan berlagaklah dengan geng-geng gaming korang!
– Game Dark Souls III
– Patung Red Knight setinggi 25cm
– Steelcase
– Artbook
– CD Official Soundtrack
– Cloth Game Map
– Iron On Patches Set
Di samping itu, ada juga edisi-edisi PRIMA Guidebook yang tersedia untuk korang dapatkan dan study setiap helaian macam nak hadapi final exams!
DARK SOULS III Standard Edition Guide Book
DARK SOULS III Standard Edition Guide Book RM99.00. Klik Sini dan Dapatkan Sekarang!
Edisi PRIMA Guidebook Softcover dengan 384 mukasurat ini menawarkan senarai kandungan berikut;
– Walkthrough Dengan Peta Terperinci: Pelajari setiap lokasi pertemuan merbahaya, perangkap, shortcut dan item penting!
– Data Peralatan, Spell dan Item: Rujuk maklumat penuh bagi item, senjata, spell, armor dan upgrade! Dapatkan lokasi kesemua item terbaik dan cara-cara untuk upgrade item tersebut.
– Analisis dan Strategi Character Build: Bagi RPG power-builder, korang juga boleh pelajari pelbagai idea dan konsep character build bagi gameplay PvE dan PvP.
– Taktik Musuh dan Strategi Boss: Pelajari strategi menghadapi boss-boss yang ada dengan maklumat, tips dan taktik yang tersedia.
– eGuide mobile-friendly PERCUMA: Rujuk kesemua kandungan guidebook ini di dalam versi mesra-web dan mesra-mobile.
DARK SOULS III Collector’s Edition Guide Book
DARK SOULS III Collector’s Edition Guide Book RM159.00. Klik Sini dan Dapatkan Sekarang!
Edisi PRIMA Guidebook Premium Hardcover dengan 384 mukasurat ini yang disertakan dengan Exclusive Darksign Journal ini menawarkan senarai kandungan berikut;
– Exclusive Darksign Journal: Catitkan kejayaan, tips dan tricks korang di dalam buku journal dengan 192 mukasurat ini!
– Walkthrough Dengan Peta Terperinci: Pelajari setiap lokasi pertemuan merbahaya, perangkap, shortcut dan item penting!
– Data Peralatan, Spell dan Item: Rujuk maklumat penuh bagi item, senjata, spell, armor dan upgrade! Dapatkan lokasi kesemua item terbaik dan cara-cara untuk upgrade item tersebut.
– Analisis dan Strategi Character Build: Bagi RPG power-builder, korang juga boleh pelajari pelbagai idea dan konsep character build bagi gameplay PVE dan PVP.
– Taktik Musuh dan Strategi Boss: Pelajari strategi menghadapi boss-boss yang ada dengan maklumat, tips dan taktik yang tersedia.
– eGuide mobile-friendly PERCUMA: Rujuk kesemua kandungan guidebook ini di dalam versi mesra-web dan mesra-mobile.
DARK SOULS III Estus Flask Edition Guide Book
DARK SOULS 3 Estus Flask Edition Guide Book RM529.00. Klik Sini dan Dapatkan Sekarang!
Edisi PRIMA Guidebook Premium Hardcover dengan 384 mukasurat ini yang disertakan dengan Exclusive Darksign Journal, Estus Flask dan Wolf Knight’s Greatsword Bookmark ini menawarkan senarai kandungan berikut;
– Estus Flask: Replika flask emerald yang ada di dalam siri Dark Souls ini setinggi 6 inci – sesuai dijadikan hiasan di area gaming korang!
– Wolf Knight’s Greatsword Bookmark: Dapatkan bookmark 8 inci yang diinspirasikan dari sebilah greatsword ini dan gunakan sebagai penanda buku guidebook korang nanti!
– Exclusive Darksign Journal: Catitkan kejayaan, tips dan tricks korang di dalam buku journal dengan 192 mukasurat ini!
– Walkthrough Dengan Peta Terperinci: Pelajari setiap lokasi pertemuan merbahaya, perangkap, shortcut dan item penting!
– Data Peralatan, Spell dan Item: Rujuk maklumat penuh bagi item, senjata, spell, armor dan upgrade! Dapatkan lokasi kesemua item terbaik dan cara-cara untuk upgrade item tersebut.
– Analisis dan Strategi Character Build: Bagi RPG power-builder, korang juga boleh pelajari pelbagai idea dan konsep character build bagi gameplay PVE dan PVP.
– Taktik Musuh dan Strategi Boss: Pelajari strategi menghadapi boss-boss yang ada dengan maklumat, tips dan taktik yang tersedia.
– eGuide mobile-friendly PERCUMA: Rujuk kesemua kandungan guidebook ini di dalam versi mesra-web dan mesra-mobile.

Jadi macamana? Tergugat tak keimanan korang melihat edisi-edisi Dark Souls III ini? Jangan lupa untuk lawati laman web GAMERS HIDEOUT untuk maklumat lanjut. Kalau nak bersoaljawab, lawati page Facebook GAMERS HIDEOUT pulak.
Dark Souls III akan dilancarkan pada 12 April ini.


PES 2016: 4 Wakil Dari Setiap 4 Negara Untuk SEA CL Musim Kedua Diumumkan!

Champions League Asia Tenggara (SEA CL) PES 2016 untuk musim kedua akan bermula esok! Jom tengok siapakah wakil-wakil dari Malaysia, Indonesia, Thailand & Vietnam.
JomBaca: PES 2016: Wakil Malaysia Juara SEA CL, Jom Tengok Aksi Final Menentang Indonesia
Malaysia
Pastinya, wakil-wakil dari Malaysia bakal menjadi tumpuan utama, dengan Erwan Degasa sebagai juara bertahan semestinya ingin menyambar kejuaraan buat kali kedua. Selain itu, semi-finalist musim lalu MD Krie akan disertai dengan dua lagi wakil iaitu Syeriiqbal Mustapha dan Yazid Dragon.

Indonesia
Zacky Asyari pastinya menggalas tugas besar pada kali ini, apabila beliau pastinya ingin menebus kekalahan di peringkat akhir pada musim lalu. Menyertai finalist musim lalu itu adalah Ahmad Habibie, Lucky Maarif dan Hery.

Thailand
Lensa musim kedua ini pastinya akan tertumpu kepada penyertaan wakil-wakil dari Thailand, dengan penampilan Bossui Rjuikorn – antara pemain paling kental di Asia dan Juara PES dari negera Siam itu. Apa yang lebih menarik mengenai penghantaran wakil dari pihak Thailand adalah salah seorang dari mereka adalah warga Indonesia, Yunan Akira yang menempahkan tempatnya di Liga Sienwinning of Thailand (Liga Domestik Thailand). Dua lagi wakil mereka adalah Puttapon dan Samadtana.

Vietnam
Wakil-wakil dari Vietnam juga tidak harus dipandang sebelah mata kerana mereka juga merupakan antara pesaing hebat di rantau ini. Juara mereka Quan Bi akan diringi dengan 3 lagi wakil iaitu Dinh Quoc Cuong, Tran Nam dan Jimmy Nguyen.

+++
Di bawah adalah jadual atau garis masa yang bakal berlangsung untuk musim kedua ini:

Undian bagi peringkat kumpulan dijangka diumumkan pada hari esok. Teruskan bersama JomGaming untuk mengetahui berita terkini mengenai SEA CL ini.
[KEMASKINI]
Undian peringkat kumpulan telah dikeluarkan. Berikut adalah undian tersebut yang telah diumumkan di Facebook penganjur online tournament ini, PES League Asia semalam (1/12/2015):

JomBaca: PES 2016 Edisi Percuma Diumumkan Eksklusif Untuk Playstation


DLC Gran Turismo Sport Dalam Perancangan. Tidak Seperti GT5 Yang Ketandusan DLC!

Tidak cukup dengan 140 kereta lumba berprestasi tinggi, producer GT Sport menjanjikan macam-macam DLC nanti!

Menurut Kazunori Yamauchi, Polyphony Digital menerima banyak input daripada peminat siri GT yang mereka inginkan pelbagai content yang melibatkan kereta dan litar lumba. Untuk memuaskan keinginan pelumba-pelumba digital ini, beliau menjanjikan DLC akan diterbitkan dengan lebih kerap – tidak seperti Gran Turismo 5 dahulu.
Bagi mereka yang tidak tahu, Gran Turismo 5 telah diterbitkan pada November 2010 dan DLC yang pertama untuk game tersebut pada Oktober 2011. Sememangnya selang masa yang agak terlalu lama bagi sebuah DLC.

Ini mungkin salah satu usaha mempastikan GT Sports sentiasa fresh dengan pelbagai kandungan baru dan sentiasa mendapat perhatian ramai. GT Sports dijangka untuk menarik minat ramai peminat perlumbaan dalam arena eSports.
Gran Turismo Sport akan diterbitkan pada 18 November khusus untuk PlayStation 4. Bagi mereka yang ingin mendapatkan GT Sport nanti, ia akan didatangkan dalam 2 edisi iaitu edisi pre-order dan juga edisi terhad.
Sumber dari Famitsu.


Semak Akaun Korang, Sony Sedang Beri Hadiah RM40 Ke Dalam Wallet PSN

Ketika sedang khusyuk meneroka dalam Ghost of Tsushima, Message di PS4 penulis keluar notifikasi, satu mesej istimewa daripada Sony diterima.
Mesej itu menyatakan yang akaun PlayStation Network penulis baru saja menerima hadiah sebanyak RM40 sempena ulangtahun ke-10 PlayStation Plus, sambil mengucapkan terima kasih kepada penulis kerana memilih langganan PlayStation Plus.
Kredit bernilai RM40 ini terus dimasukkan ke dalam Wallet PSN dan boleh digunakan untuk membeli game, DLC atau item-item dalam PlayStation Store.
Bolehlah kita gunakan kredit ini untuk berbelanja dalam Summer Sale yang sedang berlangsung sekarang hingga 18 Ogos ini.

https://twitter.com/faiztobeng/status/1286732620433207296?s=20

Pada ketika ini, Sony tidak mengeluarkan apa-apa kenyataan tentang pemberian hadiah ini. Siapakah dan apakah syarat untuk menerimanya, masih belum kita ketahui. Korang semak sajalah mesej PSN sama ada korang dapat ataupun tidak hadiah ini.


Need to Know: Jadi Spy Kerajaan Dan Selongkar Rahsia Rakyat!

Need to Know mengambil pendekatan yang unik dalam game. Ia memberikan pemain kuasa untuk mengorek info peribadi rakyat dan gunakan ia bagi tujuan kebaikan atau sebaliknya!
Dari trailer, dapat dilihat bahawa Need to Know telah mengambil inspirasi daripada badan perisikan Amerika iaitu NSA (National Security Agency). Bagi mereka yang berminat game berkonsepkan simulation puzzle sebegini, boleh bantu Monomyth Games dalam menjayakan kempen Kickstarter mereka pada harga AUD 16.00 iaitu sekitar RM 50.00.
Buat masa ini, Monomyth Games telah pun berjaya melepasi target mereka iaitu pada AUD 29,000 dan telah mencapai jumlah sebanyak AUD 41,000!
Studio ini merancang yang mereka bakal dapat menyiapkan sebahagian daripada game ini untuk dicuba oleh backers. Buat masa ini, tarikh akhir untuk game ini dipasarkan masih belum diumumkan.
Apa yang menarik, Edward Snowden yang pernah memecah rahsia NSA turut memuji game ini!

Art imitates life. https://t.co/L9YQraARRJ https://t.co/R4HUZyoyTP
— Edward Snowden (@Snowden) February 10, 2016


Tekken 7 Kini Game Paling Laris Dalam Sejarah Siri Dengan Lebih 9 Juta Unit Terjual

Tekken 7 kini merupakan game paling laris jualannya dalam sejarah francais game Tekken.
Tekken 7 yang dilancarkan pada tahun 2015 telah melepasi jualan sebanyak 9 juta unit, memintas Tekken 3 (1996) yang mencatatkan jualan sebanyak 8.5 juta unit, yang mana sebelum ini memegang rekod jualan tertinggi tersebut selama 26 tahun.
Berita ini diumumkan sendiri oleh pencipta siri ini, Katsuhiro Harada di Twitter. Selain itu, beliau turut mendedahkan yang keseluruhan francais Tekken kini mengumpulkan lebih 53 juta unit.

"TEKKEN7" had achieved Over 9 million sales (The highest record in the series).and Recorded Over 53 million copies sales for the series.「鉄拳７」実販売数がシリーズ過去最高となる900万本を突破しました(シリーズ累計は5300万本超)、皆様に感謝いたします.#TEKKEN #TEKKEN7 #鉄拳 pic.twitter.com/mtOUaUtzHe— Katsuhiro Harada (@Harada_TEKKEN) June 1, 2022

Bulan Mac lalu, sebuah anime untuk Tekkan telah diumumkan oleh Netflix. Memfokuskan kepada kisah asal (origin story) Jin Kazama, siri ini akan mula distrim pada tahun ini di platform Netflix, namun tarikh tepat tayangan masih belum didedahkan.


Dokumentari Penuh Untuk God of War, Berjudul ‘Raising Kratos’ Diumumkan Sony

Menjelang ulangtahun pertama God of War yang dilancarkan pada tahun 2018, Sony dan Santa Monica telah mengumumkan sebuah dokumentari penuh yang akan dikeluarkan di channel Youtube PlayStation.
Dokumentari yang berjudul ‘Raising Kratos’ ini telah diumumkan melalui satu trailer yang korang boleh tontonnya di bawah. Dokumentari ini bakal menyajikan kepada para penonton kerja-kerja di sebalik tabir pembangunan game yang mendapat beratus anugerah ini, serta pelbagai kisah dan rakaman yang tidak pernah dipertontonkan sebelum ini.

Menjadi perbualan semua peminat di seluruh dunia pada waktu ini ialah tentang footage yang dipaparkan di akhir trailer ini. Kratos berjalan keluar dari dalam sebuah gua, kemudian menoleh ke belakang — sesuatu yang tiada langsung dalam game God of War itu sendiri. Mungkinkah mereka mengacah sekuel untuk game ini?
Walau bagaimanapun, jangan risau, pengarahnya Cory Barlog telahpun menjelaskan footage ini dalam satu tweet. Beliau mengatakan yang footage tersebut dirancang untuk dimasukkan ke dalam God of War 3 Remastered bagi mengacah pemain tentang God of War yang bakal dilancarkan pada tahun 2018 itu. Namun, mereka tidak berjaya menyiapkannya dalam masa yang ditetapkan dan God War 3 Remastered telah dilancarkan tanpa babak acah tersebut.

Oh, to all asking about the final shot in the trailer.
That was the original pre-rendered teaser trailer for GOW 2018 we were going to hide on the GOW 3 remastered PS4 release. But we ran out of time to get it on the disc so it ended up getting put on the shelf until now.
❤🍻 pic.twitter.com/9G8cTg27Un
— Cory Barlog 🖖 (@corybarlog) April 20, 2019
Dokumentari Raising Kratos akan dikeluarkan ke channel Youtube PlayStation, walau bagaimanapun, tarikh keluarnya masih belum didedahkan.


Fall Guys Versi Mobile Sedang Dibangunkan Untuk Pasaran China

Apabila Fall Guys: Ultimate Knockout dilancarkan untuk PC dan PS4, satu persoalan yang ramai tanyakan: apakah game ini akan dikeluarkan untuk versi mobile?
Kita mungkin sudah mendapat butiran pertama versi mobile untuk game battle royale ini. Penganalisis industri tersohor, Daniel Ahmad telah berkongsikan trailer pelancaran Fall Guys, namun dengan sedikit perbezaan iaitu kelihatan nama Bilibili sebagai antara penerbit.
Menurut Daniel, Bilibili merupakan syarikat game dan hiburan dari China. Bilibili dilaporkan telah berjaya mendapat hak untuk menerbitkan versi mobile Fall Guys untuk pasaran negara Tembok Besar itu. Beliau tidak dapat mengesahkan perkara ini secara tepat, tapi beliau merasakan ini merupakan pengesahan kepada pembangunan versi mobile Fall Guys.

Chinese games and entertainment company Bilibili has secured the rights to publish a mobile version of Fall Guys: Ultimate Knockout in China.The game released for PC and PS4 on August 4, 2020 and has become a viral hit.#FallGuys https://t.co/BjElzemUGr pic.twitter.com/EBgYq3pck5— Daniel Ahmad (@ZhugeEX) August 22, 2020

Sekiranya laporan ini adalah sahih, pastinya membangunkan versi mobile untuk pasaran China adalah langkah pertama sebelum mereka melancarkan pula versi mobile untuk pasaran global. Sama-sama kita nantikan perkembangan berita ini.
Buat masa ini, Fall Guys hanya boleh dimainkan di PC dan PS4. Kalau korang nampak di store-store mobile, itu hanyalah scam, seperti yang didedahkan tweet rasmi Fall Guys.

Fall Guys is only available on PC & PS4If you see any ads for a mobile version they are scamsa) They're literally playing a video and pretending to play itb) There's literally a mouse cursor on the screenc) I don't want to live on this planet anymored) Yeet me into the sun pic.twitter.com/ZKfw5gVaqW— Fall Guys 👑 (@FallGuysGame) August 17, 2020


Hogwarts Legacy: Boleh Beli or Boleh Blah!?


OSIM Ajak Korang Sertai Pertandingan Ini Untuk Menang Kerusi Gaming Siap Boleh Urut!

Kalau korang nak tahu, OSIM sedang mengadakan satu pertandingan yang cukup menarik. Apa yang paling best, kalau menang pertandingan ini, korang akan memenangi kerusi gaming yang ada ciri mengurut badan!
Apa yang korang perlu lakukan adalah sertai OSIM Transformers Microsite Game Challenge di pautan ini, dan ikuti langkah-langkah ini:
Log masuk ke OSIM Microsite GameDaftar dengan emel dan nombor telefonPilih pasukan (Team Bumblebee atau Team Optimus Prime)Game bermulaKlik sasaran (logo OSIM) seberapa banyak yang boleh dalam masa yang disediakanElakkan daripada klik asteroidKumpulkan 4 recharge power (ikon bersinar) untuk habiskan semua sasaran dan tambah 3 saat kepada gameplayTeruskan bermain untuk mengumpulkan mata untuk Team yang dipilih tadi

Pemain yang mengumpulkan mata tertinggi dalam leaderboard akan memenangi hadiah utama iaitu 1 x OSIM uThrone S bernilai RM2,988!
Tempat kedua hingga kelima pula akan memenangi 1 x Pengurut tangan OSIM uSqueez Hand bernilai RM868 setiap seorang!
Tempat ke-6 hingga ke-10 pula akan memenangi 1 x Pengurut mata OSIM uVision 3 bernilai RM388 setiap seorang!
Bukan itu sahaja, setiap pendaftaran juga akan mendapat Recharge Kit ekslusif bernilai RM150 dari OSIM yang boleh ditebus di kedai (tertakluk kepada stok, siapa cepat dia dapat!).
Di samping itu, OSIM juga menjemput kita semua untuk hadir dan memberi sokongan kepada satu kejohanan Mobile Legends, iaitu All Star Finale Match yang akan berlangsung pada 26 November 2022 di IOI Mall Puchong.
Kejohanan secara langsung ini akan membariskan beberapa nama terkenal seperti Hao Ren, Han Xiiao Aii, dan 10 pemain profesional eGG!

Jumpa korang di sana!
So, apa sebenarnya KERUSI GAMING BOLEH URUT ini?!
Tak kisah berapa mahal pun korang beli kerusi gaming, lepas main game berjam-jam mesti korang akan sakit badan juga.
Tapi OSIM sekarang pun dah masuk ke gelanggang kerusi gaming! Iya betul OSIM, jenama kerusi urut yang popular itu.
Sekarang mereka juga dah keluarkan kerusi gaming mereka sendiri – dan sudah tentunya kerusi gaming ini boleh urut badan korang yang letih carry satu team tu!

Korang jangan tak tahu ya, buat masa ini, kerusi keluaran OSIM ini merupakan satu-satunya kerusi gaming yang menampilkan ciri mengurut badan!

OSIM telah memperkenalkan dua model kerusi urut gaming, iaitu uThrone V dan uThrone S. Paling best, kedua-dua model ini membawakan rekaan Transformers!

Kerusi gaming + boleh urut + rekaan Transformers! Apa lagi korang nak?!

Menggunakan tagline “RECHARGE AND GAME ON”, setiap model kerusi ini menawarkan dua pilihan warna edisi terhad, iaitu warna kuning-hitam Bumblebee dan warna merah-biru Optimus Prime. Selain itu, ada juga warna serba hitam.

Kalau main game sambil duduk di atas uThrone V, dengan adanya Intelligent V-Hand TM Massage Technology, korang akan menikmati satu pengalaman keselesaan gaming yang ergonomik!
Kalau main game sambil duduk di atas uThrone S pula, korang boleh laraskan gegaran urut dengan 3 tahap intensiti. Kalau rasa nak urut-urut santai, boleh letak urut yang perlahan. Kalau dah penat sangat main sampai dah unlock semua achievement, korang boleh letakkan gegaran urut yang kuat.
Dengan uThrone S juga, korang boleh duduk dengan sangat selesa disebabkan rekaannya yang ergonomik, kedudukan kerusi yang boleh dilaraskan, serta adanya lumbar cushion
Kalau tak puas lagi, korang boleh ubahsuai kerusi uThrone S ini dengan menambah uVision 3 untuk mata, uCozy 3D untuk leher dan bahu, serta uLumbar untuk pinggang.
Kalau tak berjaya memenangi pertandingan yang kami sebut di atas itu, korang boleh je beli terus kerusi gaming ini.
uThrone V boleh didapati pada harga RM3,288 – dengan 36 bulan ansuran pada RM92 setiap bulan. Korang boleh beli di pautan ini.
uThrone S pula boleh didapati pada harga RM2,188 – dengan 36 ansuran  pada RM61 setiap bulan. Korang boleh beli pautan ini.
Kalau korang nak cuba-cuba dulu, korang boleh lawati kedai OSIM berhampiran.
Artikel ditaja oleh OSIM.


Selepas 7 Tahun, Ronaldo Rampas Takhta No. 1 Messi Dalam FIFA 17

Setelah 7 tahun mendominasi siri FIFA, musim ini Messi terpaksa akur di tempat kedua di belakang Cristiano Ronaldo.

Minggu lalu, EA Sports telah mendedahkan rating para pemain dalam FIFA 17 dari kedudukan 50 hingga ke kedudukan 31. Terbaru, mereka telahpun mengumumkan kesemua 50 teratas, termasuklah 10 pemain terbaik dalam siri terbaru untuk musim ini.
Lionel Messi yang berada di atas takhta siri FIFA selama 7 tahun dari FIFA 10, kini terpaksa memberi laluan kepada “seteru” utamanya, pemain yang baru sahaja dinobatkan sebagai Pemain Terbaik Eropah oleh UEFA pada bulan lalu, Cristiano Ronaldo.
Ronaldo kembali di kedudukan No. 1 dalam siri FIFA selepas kali terakhir beliau berada di situ adalah dalam FIFA 09.

Berikut adalah senarai rating 10 pemain teratas dalam FIFA 17:
1. Cristiano Ronaldo – 94
2. Lionel Messi – 93
3. Neymar – 92
4. Luis Suárez – 92
5. Manuel Neuer – 92
6. Gareth Bale – 90
7. Zlatan Ibrahimović – 90
8. Jérôme Boateng – 90
9. Robert Lewandowski – 90
10. David De Gea – 90
Sementara itu, bintang muka hadapan untuk FIFA 17, Marco Reus diletakkan di tangga ke-25, dengan rating sebanyak 88.
Anda boleh lihat senarai penuh rating 50 pemain teratas di laman web rasmi EA Sports.

FIFA 17 akan dilancarkan di PS4, PS3, Xbox One, Xbox 360 dan PC pada 29 September 2016.
JomBaca: FIFA 17: Gameplay Trailer Paparkan Pelbagai Aksi Goal Dan Goal Celebration Penuh Rancak!


Ubisoft Umum Assassin’s Creed Mirage Secara Rasmi, Info Lebih Lanjut Minggu Depan

Beberapa hari ini, para peminat Assassin’s Creed sibuk berbual tentang khabar angin terbaharu mengenai francais itu.
Terkini, Ubisoft telah hadir untuk meredakan keadaan dan mengesahkan beberapa laporan tersebut.
Ubisoft secara rasminya telah mengumumkan game Assassin’s Creed seterusnya adalah berjudul Assassin’s Creed Mirage.
Dalam satu tweet, Ubisoft turut berkongsikan gambar pertama dari game itu. Kita dapat lihat protagonisnya, Basim Ibn Ishaq sedang melakukan lompatan di hadapan Istana Gerbang Emas, berlatarbelakangkan bandar Baghdad ketika zaman pemerintahan Kerajaan Bani Abbasiah.
Kepada korang yang dah main Assassin’s Creed Valhalla, pasti mengenali Basim kerana watak ini pernah muncul dalam game tersebut. Menurut beberapa laporan sebelum ini, kisah Basim ini pada asalnya dirancang untuk menjadi DLC kepada Assassin’s Creed Valhalla, namun telah dikembangkan skalanya menjadi sebuah game berasingan.
Ubisoft akan mengadakan acara khas Ubisoft Forward pada 11 September ini, jam 3 pagi (waktu Malaysia). Dalam acara ini, mereka akan turut berkongsi lanjut tentang Assassin’s Creed Mirage.

Assassin's Creed Mirage is the next Assassin's Creed game.We can't wait to tell you more on September 10 at Ubisoft Forward: 9PM CEST | 12PM PT. #AssassinsCreed pic.twitter.com/92LoEcrrWs— Assassin's Creed (@assassinscreed) September 1, 2022


Tarikh Steam Summer Sale 2017 Leaked!

Masa untuk menabung atau masa untuk sorokkan wallet? Apa pon, Gaben akan dapatkan duit belanja korang.

Dikongsi oleh deliteplays dari Reddit, screenshot ini dilaporkan datangnya dari sebuah post yang diterbitkan oleh Valve hanya untuk developer-developer sahaja. Menurut info yang tertiris ini, Steam Summer Sale 2017 akan bermula pada 23 Jun, 1AM sehingga 6 Julai, 1AM (waktu Malaysia).
Perkara yang sama telah berlaku pada Steam Summer Sale yang sebelum ini dan ianya terbukti adalah benar. Pada masa yang sama, tidak dinafikan untuk menghasilkan screenshot palsu sebegini tidaklah begitu sukar.


Khabar Angin Terbaru Mengatakan Horizon Zero Dawn Mungkin Akan Dilancarkan Ke PC

Masih ingat bagaimana suatu ketika dulu kita sukar untuk mempercayai bahawa Death Stranding, pada asalnya adalah esksklusif untuk PS4, akan dilancarkan ke platform PC? Pada ketika itu, seorang Youtuber dari Rusia, Anton Logvinov telah lebih awal mendedahkan perkara ini.
Dan terbaru, beliau datang lagi dengan satu lagi laporan yang pastinya ramai tidak akan percaya. Katanya, Horizon Zero Dawn, game eksklusif PS4 dari Guerrilla Games yang mendapat pujian ramai, pula bakal dilancarkan ke platform PC.
Logvinov jelas mengatakan bahawa game ini akan dikeluarkan ke PC pada Februari 2020, dan pengumumannya akan dibuat dalam masa terdekat.

Apa yang membuatkan laporan ini boleh dikatakan hampir mustahil adalah pembangun Death Stranding, Kojima Productions hanyalah menjalin kerjasama bersama Sony PlayStation. Maka, tidaklah mengejutkan untuk game tersebut dikeluarkan ke PC. Sebaliknya, Guerrilla Games merupakan studio yang dimiliki sepenuhnya oleh Sony Interactive Entertainment.
Satu persamaan antara Death Stranding dan Horizon Zero Dawn yang boleh kita ambil untuk menguatkan ura-ura ini ialah kedua-dua game dibangunkan menggunakan Decima Engine, enjin game kepunyaan Guerrilla Games.
Seperti biasa, selagi tiada pengumuman rasmi, maka anggaplah saja ini sebagai laporan liar.
Terima kasih, Gamesradar.


Blizzard Diserang DDOS, Server Overwatch, WoW Di Seluruh Dunia Masih Lumpuh

Sudah 8 jam berlalu, kini masih tidak boleh login. Walaupun ada yang boleh login, pemain akan terputus sambungan (DC) di pertengahan permainan.

We continue to actively monitor an ongoing DDOS attack against network providers, affecting latency/connections to our games. #BlizzCS
— Blizzard CS – The Americas (@BlizzardCS) September 7, 2019
Kesemua game di bawah Blizzard termasuk Overwatch, World of Warcraft, Destiny 2 (di PC) dan Heroes of The Storms kelihatan mempunyai masalah untuk masuk. Bagi mereka yang bermain di konsol, pemain akan mendapat Error BC-101 yang bermaksud server tidak stabil dan mempunyai latency yang tinggi.
Tiada lagi kemaskini dari Blizzard mengatakan server mereka akan kembali aktif selepas serangan DDoS tersebut.
Walaupun menggunakan trick menukar masa di settings PC/Console, tetap tidak akan menjamin pemain untuk berada di dalam game. Sekarang pemain hanya boleh tabah menunggu server kembali aktif yang berlaku pada hari minggu yang panjang minggu ni.


Mainkan Demo Football Manager 2019 Sehingga Pertengahan Musim, Progress Akan Dibawa Ke Game Penuh

Masih berkira-kira untuk dapatkan Football Manager 2019 ataupun tidak?

FM 2019 telahpun dilancarkan pada 1 November lalu. Kini, Sports Interactive telah mengeluarkan versi demo untuk game ini bagi para pemain mencubanya terlebih dahulu.
Versi demo ini akan membenarkan para pemain untuk memulakan karier daripada beberapa liga, dan boleh mainkan secara percuma sehingga pertengahan musim. Apa yang menarik ialah pemain boleh membawa progress yang telah dicapai selama separuh musim itu ke game penuh, jika pemain memutuskan untuk membelinya kemudian.
Korang boleh dapatkan versi demo ini melalui laman FM 2019 di Steam. Game penuh boleh dibeli dengan harga RM139.


Dengan Android 12, Pemain Boleh Main Game Terus Walau Masih Sedang Muat-Turunnya

Era di mana korang perlu menunggu sesebuah game itu siap muat-turun sepenuhnya terlebih dulu baru boleh mainkannya bakal berakhir tidak lama lagi.
Google telah mengumumkan satu ciri baharu yang bakal ditambah ke dalam Android 12 kelak iaitu pemain akan dibenarkan mulakan sesebuah game walaupun game itu masih sedang dimuat-turun, lapor The Verge.
Perbezaannya boleh dilihat dalam GIF di bawah, di mana Google turut mengatakan yang mereka sudah melihat beberapa game sudah bersedia untuk dibuka sekurang-kurangnya 2 kali ganda lebih pantas.

Google turut mengumumkan satu game dashboard baharu untuk Android 12 yang akan memberikan akses mudah kepada utiliti seperti tangkapan dan rakaman skrin.
Android 12 versi beta kini sudah dikeluarkan untuk beberapa peranti terpilih termasuk telefon pintar dari Pixels, Oppo, Nokia, OnePlus, Xiaomi, ZTE, Asus, TCL and iQOO. Versi penuh Android 12 dijangka akan dilancarkan sekitar September atau Oktober tahun ini.


CS:GO: Hadiah Bagi Pertandingan CSGO Major Dinaikkan!

Nampaknya e-Sport game semakin mendapat tempat di hati gamers dan juga pihak penganjur khasnya.

Berita terbaru ialah apabila Valve telah menggembirakan jutaan peminat CSGO apabila menaikkan hadiah kemenangan CS:GO Major yang bernilai 250,000 USD kepada 1,000,000 USD bagi setiap musim.
Berita gembira ini mungkin akan membakar semangat pemain-pemain CS:GO khususnya dan juga bakal menarik lebih ramai lagi gamers untuk bertanding di dalam CS:GO nanti.
Berikut adalah kenyataan rasmi dari Valve:

When we announced the first CS:GO Major Championship in 2013, we hoped the Majors would be rallying points for the community, tent-pole events that could draw new audiences and amplify the value of all events.
 Since then, the professional CS:GO community has been growing at an incredible rate. CS:GO tournaments are now among the largest esports events in the world, drawing global audiences of millions of viewers, filling massive venues, and garnering higher prize pools. Professional CS:GO has grown, and the CS:GO Major Championships are about to grow with it.
We’re pleased to announce that beginning with MLG Columbus 2016, each CS:GO Major Championship prize pool will be $1,000,000.
 We look forward to another great year of CS:GO competition.

Valve bukan sahaja memberi tumpuan kepada pertandingan DotA 2 sahaja malah telah memberi suntikan nafas baru kepada peminat FPS dengan meningkatkan kompetitif secara amnya. Di harap dengan keluarnya berita gembira ini dapat melahirkan lagi ramai pemain-pemain CS:GO yang berbakat di Malaysia kelak.
ADIOS!!


Trafik, Pendaftaran Di Laman Web Cheat Battlefield 2042 Meningkat Sehingga 400%

Sebelum ini kami telah melaporkan tentang cheat-cheat untuk Battlefield 2042 sudahpun tersedia dan mula dijual walaupun game itu masih belum dilancarkan.
Terkini, laman web yang menyediakan cheat itu dikatakan telah menerima penambahan trafik dan pendaftaran sehingga 400% antara Julai hingga Ogos 2021.
Perkara ini dilaporkan oleh wartawan, Tom Henderson yang menurutnya telah bercakap dengan penyedia laman web cheat itu. Dalam tweetnya, Henderson menyatakan, penyedia laman web itu berkata:
“Yeah, matilah game itu. Kami telah menyaksikan peningkatan 400% dalam trafik laman web dan pendaftaran dalam Ogos berbanding Julai, dengan sebahagian besarnya datang dari carian-carian Battlefield 2042.”

I recently spoke with a hacker provider about #Battlefield2042 cheats already being advertised etc.He replied, "Yeah, that game is fucked. We have seen a 400% rise in website traffic and sign-ups in August over July, with a large amount of that coming from BF 2042 searches".— Tom Henderson (@_Tom_Henderson_) August 24, 2021

Angka ini sememangnya amat merisaukan. Peningkatan lawatan dan pendaftaran di laman web itu menandakan yang bilangan pengguna cheat dalam Battlefield 2042, terutamanya untuk platform PC, akan turut meningkat dengan begitu ramai.
Sama-samalah kita berdoa supaya EA dan DICE mampu membendung gejala keji ini yang akan merosakkan keseronokan bermain game yang sangat dinantikan itu.
Battlefield 2042 akan dilancarkan pada 22 Oktober 2021 untuk PC, PS5, Xbox Series, PS4, dan Xbox One.


Tencent Mempatenkan Controller Yang Kelihatan Menggabungkan Controller PlayStation-Xbox

Tencent telah berjaya memperoleh paten kepada satu rekaan controller, yang mana ia pada asalnya telah dihantar pada 17 November 2020.
Sekali pandang, rekaan controller ini kelihatan seperti gabungan rekaan controller keluaran PlayStation dan Xbox.
Menurut penganalisis industri, Daniel Ahmad, tiada sebarang pengumuman buat masa ini sama ada ia adalah satu produk sebenar yang akan dijual atau hanya sekadar mempatenkan sahaja rekaan ini.
Daniel menegaskan bahawa walaupun Tencent lebih sinonim dengan mobile gaming, syarikat gergasi China itu sebenarnya sudahpun melibatkan diri dalam ruang gaming konsol dan PC seperti mengedarkan Nintendo Switch di China, membangunkan lebih banyak game yang membenarkan cross-platform serta melabur dalam syarikat-syarikat pembangun konsol.

Tencent obtained a design patent for a new video game controller today (CN306433411S), originally submitted on Nov 17, 2020It looks like a crossover between the Xbox controller and the PlayStation controllerThere is no announcement on if this will be sold / an actual product pic.twitter.com/dVYktjjTQm— Daniel Ahmad (@ZhugeEX) April 2, 2021

Sebelum ini, Tencent juga ada berjaya mempatenkan satu rekaan produk yang dikatakan sebagai “PC Video Game Console”. Ianya membawakan rekaan seperti Nintendo Switch tapi mempunyai butang-butang berkaitan Windows 10, menandakan yang ia mungkin akan memainkan game-game PC.

Tencent obtained a patent for a "PC Video Game Console" today, which was originally submitted in October 2020. The images show that the console adopts a similar design to the Nintendo Switch, but has Windows 10 related buttons and would likely run Windows / PC games. pic.twitter.com/FFL9tW9J1r— Daniel Ahmad (@ZhugeEX) March 19, 2021

Selain itu, berbeza dengan dua paten di atas yang mungkin hanyalah paten semata-mata, Tencent sebenarnya sudah melancarkan perkidmatan cloud gaming mereka tersendiri, digelar START, di China. Ia menyediakan kotak set yang boleh disambungkan ke televisyen.

Tencent is also pushing into Cloud Gaming with its START Cloud gaming service. It recently released a set top box (think Stadia) for its cloud gaming service in China, which connects to TV's.Just FYI, the two patents above =/= actual product release. pic.twitter.com/OI1h0Qmprb— Daniel Ahmad (@ZhugeEX) April 2, 2021

Sama ada Tencent benar-benar akan membangunkan dan memasarkan paten-paten ini, di pasaran China atau global, sama-samalah kita nantikan.


Street Fighter 5: Siri Character Intro: Zangief – Abang Sado Russia!

Street Fighter 5 coming soon! Jadi Capcom telah melancarkan series video introduction untuk setiap character yang ada dalam roster! Jom layan!

Abang sado Zangief the Red Cyclone dari Russia nih tak habis-habis bergasak dari zaman Street Fighter 2! Sejujurnya, kitorang takut dengan sape yang pandai pakai mamat nih! Damage output yang tinggi dan health/vitality yang banyak, membuatkan mamat nih sangat merbahaya!
Mulakan serangan dengan normal attacks yang damaging, activate V-Skill yang boleh absorb dua hit dari enemy – menjadikan Zangief a total tank!


Mode Duo Dalam Battle Royale Battlefield V Dibuang Kerana Tidak Mendapat Sambutan

Melalui satu post di Reddit, DICE telah mengumumkan yang duo dalam mode battle royale Battlefield V, Firestorm telah dibuang kerana tidak mendapat sambutan daripada para pemain.

Duo telahpun dibuang pada minggu ini. Mereka menyatakan yang ia akan kembali, namun hanya sebagai mode dalam jangka waktu terhad.
Pada asalnya, duo memang bukan dirancang untuk dikekalkan dalam Firestorm. DICE melancarkannya pada bulan lalu hanya sebagai mode dalam jangka waktu terhad, tapi atas permintaan ramai, mereka mengekalkannya. Walau bagaimanapun, mereka menyaksikan yang lebih ramai bermain skuad berbanding duo, jadi mereka kembali dengan perancangan asalnya.
DICE menyatakan yang ia akan kembali, sebagai mode dalam jangka waktu terhad — tak pasti sama ada pada satu-satu hujung minggu secara bulanan, atau pada setiap kali Firestorm mendapat kemaskini.
Apa pula pandangan korang? Korang lebih gemar bermain dengan skuad atau duo?


Paladins Kini Telah Menambat Hati 4 Juta Pemain Seluruh Dunia

Game keluaran Hi-Rez ini telah mencecah 4 juta pemain di seluruh dunia.

Game free-to-play yang dikatakan sungguh mirip dengan Overwatch, Paladins kini telah menerima 4 juta pemain di seluruh dunia, seperti yang didedahkan Hi-Rez dalam satu post di Steam.
Hi-Rez turut menyatakan bahawa Paladins merupakan antara game paling popular di Steam. Semasa artikel ini ditulis, Paladins sedang menduduki tangga ke-15 dalam senarai game paling ramai pemain. Ia mengumpulkan 39,823 pemain pada waktu puncak.
COO Hi-Rez, Todd Harris berkata, “respon yang diterima Paladins seluruh dunia adalah mengagumkan. Ia sangat mengujakan apabila melihat game ini berkembang dari minggu ke minggu sejak open beta bermula di Steam pada pertengahan September lalu, serta mendengar semua maklumbalas pemain, di mana kami gunakannya untuk menambahbaik game ini.”
https://www.youtube.com/watch?v=PkfmBqxnlT0
Paladins kini berada dalam fasa open beta di Steam. Anda boleh dapatkan Early Acces di Steam bagi mencuba game ini di sini. Game ini juga akan menemui para peminat di PS4 dan Xbox One pada suatu tarikh yang belum diumumkan.
Anda boleh mendaftar untuk memainkan beta di PS4 di sini, dan beta di Xbox One di sini, yang mana tarikh untuk beta di konsol juga belum diumumkan.


Fungsi Wishlist Kini Kembali Di Laman Web PlayStation Store

Sekitar November 2020, Sony telah melancarkan laman web PlayStation Store berwajah baharu yang kelihatan sama seperti PS Store dalam konsol PS5. Walaupun kelihatan lebih kemas, tapi ada beberapa ciri berguna yang telah dibuang seperti fungsi Wishlist.
Kini, fungsi Wishlist telah kembali ke laman web PS Store. Dapat dilihat dalam screenshot di bawah, ada butang berbentuk hati (love) di sebelah butang ‘Add to Cart’.

Apabila sesebuah game atau DLC di masukkan ke dalam Wishlist, pemain akan mendapat notifikasi sekiranya terdapat diskaun sedang ditawarkan.

Untuk melihat senarai item yang ada dalam Wishlist, boleh klik butang hati di sudut kanan atas skrin.
Untuk pengetahuan, fungsi Wishlist ini sudah berada dalam PS Store di konsol PS5 sejak hari pertama pelancaran.
Ketika artikel ini ditulis, fungsi Wishlist ini masih belum dilancarkan ke dalam PS Store di konsol PS4 atau PlayStation App.


Netflix Games Mula Dilancarkan Secara Global, Bermula Dengan Android, Kemudian iOS

Netflix Games akan mula ditawarkan kepada semua pelanggan Netflix di seluruh dunia pada esok hari.
Kandungan game ini akan dimulakan untuk platform Andoid terlebih dulu, manakala platform iOS pula akan dilancarkan kemudian.
Terdapat lima buah game yang akan disediakan untuk kesemua para pelanggan Netflix, iaitu Stranger Things: 1984, Stranger Things 3, Shooting Hoops, Card Blast dan Teeter Up.
Langkah untuk bermain game-game yang ditawarkan Netflix ini mudah sahaja: log masuk ke aplikasi Netflix > pergi tab Netflix Games > pilih game yang ingin dimainkan > muat-turun game itu dari Google Play (atau App Store) > mainkannya dari aplikasi Netflix.
Kesemua pelanggan Netflix akan boleh menikmati Netflix Games ini tanpa sebarang caj tambahan, tiada iklan dalam game, tiada bayaran tambahan dalam, dan tiada pembelian dalam game.

🎮📱 Let the Games Begin📱🎮Tomorrow, Netflix Games will start rolling out on the Netflix mobile app. First on Android, with iOS on the way.It’s early days, but we’re excited to start bringing you exclusive games, with no ads, no additional fees and no in-app purchases. pic.twitter.com/ofNGF4b8At— Netflix Geeked (@NetflixGeeked) November 2, 2021

Seperti yang dilaporkan sebelum ini, Netflix Games telah menjalani sesi percubaan di Poland pada Ogos lalu. Kini, ia bakal dilancarkan secara global.


Game Percuma Di Epic Games Store Hari Ini Adalah Moving Out

Bersempena musim perayaan Krismas, Epic Games sedang menjalankan kempen satu game percuma di Epic Games Store setiap hari selama 15 hari.
Untuk game ke-13, Epic telah memberikan Moving Out.
Game co-op yang dibangunkan SMG Studio dan Devm Games itu boleh diambil secara percuma dari sekarang sehingga 12 tengah malam ini (waktu Malaysia). Apabila berjaya dimasukkan ke dalam Library, ia akan menjadi milik korang buat selamanya.
Korang boleh dapatkan Moving Out di Epic Games Store.
Moving Out bolehlah dikatakan sebagai game yang mempunyai genre yang sama dengan siri game Overcooked. Kalau Overcooked membawakan gameplay memasak, Moving Out pula menampilkan gameplay memindahkan perabot dari dalam rumah ke dalam lori.


DICE Summit: Nantikan Kehadiran Kojima Dan Del Toro

Melalui pejumpaan di DICE 2016, kita akan dapat melihat Hideo Kojima dan Guillermo del Toro membincangkan visi dan misi mereka dalam dunia media hiburan elektronik.

Sesi perbincangan ini bakal dikendalikan oleh Geoff Keighley dan diberi tajuk “A Conversation with Hideo Kojima and Guillermo del Toro”.
Kedua-dua nama besar ini pernah bekerjasama dalam sini siri Silent Hill yang telah dibatalkan oleh Konami. Demo yang diberi nama “Playable Trailer (P.T.)” ini menerima komen yang sangat positif keseluruhannya.
Dalam konvensyen DICE ini juga, Hideo Kojima akan dimasukkan dalam Academy of Interactive Arts and Sciences Hall of Fame. Ini adalah pencapaian dan sumbangan beliau selama 30 tahun dalam media hiburan elektronik.
Congrats sensei Kojima.


Simfoni Assassin’s Creed Akan Memulakan Jelajah Orkestra Ke Seluruh Dunia

Ubisoft membuka tirai mereka di E3 2019 dengan persembahan simfoni orkestra medley lagu-lagu dari Assassin’s Creed selama 5 minit.

Simfoni tour ini akan bermula menjelajah dunia mendodoikan lagu-lagu tema dari siri Assasin’s Creed (AC). Konsert multimedia ini digabungkan dengan teknologi yang terkini, special effects, dan footage HD disiarkan sambil dimainkan oleh 80 pemain orkestra bersama koir.

Tarikh tour simfoni ini sudah pun mula diumumkan di negara Eropah dan Amerika sehingga hujung tahun 2019. Ubisoft akan menambahkan lagi tarikh dan tempat untuk dikunjungi demi peminat-peminat mereka di seluruh dunia.
Konsert sulung mereka akan berlangsung di Perancis pada 26 Jun ini dan tiket sudah pun berada di pasaran untuk dibeli. Pilihan lagu untuk simfoni ini boleh didengarkan di playlist Spotify Simfoni AC.

Untuk maklumat lebih lanjut tentang konsert ini boleh melawati laman web simfoni mereka di sini.


The Division 2 Akan Menampilkan Bandar Washington D.C. Dengan Skala Penuh 1:1

Lebih luas untuk kita terokai.

Game pertama The Division telah membawakan kepada kita bandar Manhattan, namun ia tidaklah mengikut skala dunia sebenar.
Sekuelnya, The Division 2 nampaknya bakal menampilkan sebuah dunia open-world yang lebih luas untuk diterokai. Dalam laman web rasminya, Ubisoft telah mendedahkan yang bandar Washington D.C. dalam The Division 2 ialah satu bandar sebenar yang mempunyai skala penuh dengan nisbah 1:1.
Kata deskripsi itu lagi, game ini bakal memberikan dunia yang lebih asli berbanding sebelumnya. Ia menawarkan mercu tanda-mercu tanda, pemandangan semulajadi, kejiranan dan markas musuh yang lebih dekat dan bersifat peribadi.
Amacam? Teruja tak? Apa yang korang paling tak sabar nak lakukan dalam The Division 2 ini nanti?
The Division 2 akan dilancarkan pada 15 Mac 2019 di Xbox One, PS4 dan PC.
JomBaca: The Division 2 Akan Ada Microtransactions, Tetapi Terhad Kepada Kosmetik Sahaja


Ada Peminat Mula Cipta (& Akan Jual) PS5 Dengan Rekaan Bertemakan PS2

Beberapa hari lalu, seorang peminat, whattheefth telah memuatnaik beberapa gambar di Reddit, yang mana beliau mencipta rekaan PS5 yang bertemakan PS2. Sememangnya ia kelihatan sungguh menawan, dan korang boleh lihatnya di bawah:

 PS2-Themed "30th Anniversary of Playstation" Edition PS5 from playstation

(Katanya rekaan tersebut bertemakan ulangtahun ke-30 PlayStation. Tidak pasti mengapa ‘ke-30’ sedangkan tahun ini, PS1 baru berusia 26 tahun)
Setelah post di Reddit itu mendapat perhatian dan permintaan ramai, daripada hanya sebuah rekaan untuk suka-suka, beliau telah memutuskan untuk benar-benar mencipta rekaan tersebut untuk PS5 sebenar. Menurut GamingBible, laman web Sup3r5.com telah dibuka untuk mula menerima pra-tempah rekaan itu bermula 5 Januari ini.
Harga yang ditawarkan untuk rekaan bertemakan PS2 ini ialah USD99 (sekitar RM398) untuk controller DualSense dan USD649 (sekitar RM2,610) untuk konsol PS5.
Pra-tempah ini hanya dibuka untuk bilangan unit yang agak terhad — iaitu 500 unit DualSense dan 304 unit konsol. Memandangkan Sony buat masa ini secara rasminya hanya menawarkan satu warna sahaja iaitu berwarna putih, tentunya pra-tempah ini bakal laris dengan begitu pantas sekali.
Walau bagaimanapun, ramai menjangkakan yang pra-tempah ini akan mendapat tindakan undang-undang daripada Sony memandangkan mereka mencipta rekaan ini tanpa kebenaran Sony — sama seperti jualan plat sisi yang dijual sebelum pelancaran PS5 dulu lagi.


TM Unifi Nafikan Sekatan Akses Ke Server Ubisoft, Sedang Siasat Kenapa Masalah Ini Timbul

Sejak beberapa lepas, komuniti gaming di Malaysia telah dikejutkan dengan satu tweet daripada akaun rasmi TM Unifi.
Ramai yang melaporkan bahawa sejak beberapa hari ini, mereka tidak dapat mengakses ke beberapa server game online, antaranya Rainbow Six Siege (Ubisoft), GTA V dan Red Redemption 2 (Rockstar) dan Fortnite (Epic Games).
Akaun Twitter rasmi TM Unifi (@helpmeunifi) telah menjawab salah satu daripada tweet rungutan daripada gamer ini dan menyatakan bahawa TM sedang menghalang akses kepada game-game yang memiliki unsur-unsur tidak baik seperti keganasan, perjudian dan scam dan lain-lain.
https://twitter.com/helpmeunifi/status/1225437531203760128?s=20
Pemerhatian JomGaming di Twitter menampakkan bukan semua pemain terkena dengan halangan ini. Ada yang terkesan, ada yang tidak; ada yang terkena di PS4, ada yang terkesan di PC, malah game mobile seperti Clash of Clans juga turut terkesan. Malah pihak Unifi juga mengesahkan secara spesifik bahawa laman Ubisoft kini berada dalam senarai pelanggaran penggunaan di TM.
https://twitter.com/safwan_muhd/status/1225728036424712192?s=20
https://twitter.com/safwan_muhd/status/1225729013479424000?s=20

Apa2 game under Ubisoft kena tahan.Yes, termasuk Just Dance.
— Marui (@amarol_idris) February 8, 2020

Rainbow six siege, uplayunifi 😤😤
— mr left (@apezzz_z) February 8, 2020

GTA5 PlayStation pun kena gak…
— Le Kamenique (@syafiqkamen) February 8, 2020

@Ubisoft @UbisoftSupport @Rainbow6Game @helpmeunifi @unifi right,now explain why the hell cant i connect to r6 server??this shitty provider tell us that ubisoft server has banned our provider from connect to server,and your shitty server has been piss me off these day ubisoft
— hashraph (@ahmdasyraf) February 6, 2020

Even Just Dance pun sangkut sebab tak leh access server…
— Le Kamenique (@syafiqkamen) February 8, 2020

Trials Fusion pun kena jugak bro 😞
— 𝕊𝕙𝕒⁷💜💜| 𝔽𝕒𝕚𝕣𝕪 𝕄𝕚𝕕𝕒𝕤🧚♂ (@shaxarmyblink) February 8, 2020
https://twitter.com/Eirfan_H/status/1226022407162355712?s=20

On Unifi. Facing some huge spikes of lag in Granblue Fantasy: Versus.
— Mr Toffee, One Punch Siren Build (@MrToffee) February 8, 2020

Namun yang pasti setiap pemain yang terkesan ini menggunakan penyedia perkhidmatan Internet (ISP) dari TM Unifi. Mereka yang menggunakan lain-lain ISP seperti TIME, Maxis dan lain-lain melaporkan tiada sebarang masalah untuk bermain game online.
Team JomGaming sendiri pada hari ini telahpun cuba bermain Rainbow Six Siege di Steam, GTA V di PS4, Fortnite di PS4 dan FIFA 20 di PS4; semuanya menggunakan TM Unifi — nampaknya tiada sebarang masalah. Kami boleh bermain seperti biasa tanpa sebarang sekatan akses.
Ini membuatkan kita semakin musykil apakah bentuk halangan akses ini sebenarnya? Pihak Unifi mengatakan laman Ubisoft berada dalam senarai halangan akses, tapi kami masih boleh bermain.
Ketika artikel ini ditulis, pihak Unifi, melalui akaun @unifi pula, telahpun mengeluarkan kenyataan terbaharu. TM mengatakan bahawa mereka telah menerima beberapa pertanyaan berkenaan dengan akses ke server Ubisoft. Mereka menjelaskan bahawa tiada sebarang sekatan ke atas akses ke server terbabit. Mereka dikatakan sedang menyiasat mengenai perkara ini bersama-sama Ubisoft dan akan berkongsi maklumat terkini.

#unifiAlerts
Kami telah menerima beberapa pertanyaan berkenaan dengan akses ke server ubisoft. Kami ingin menjelaskan bahawa kami tidak menyekat akses ke server terbabit. Kami sedang menyiasat mengenai perkara ini bersama-sama ubisoft dan akan berkongsi maklumat terkini. pic.twitter.com/71ddlNYJVU
— unifi (@unifi) February 8, 2020
Ini telah menimbulkan satu lagi persoalan baharu apabila akaun @helpmeunifi sebelum ini mengatakan akaun Ubisoft telah berada dalam senarai pelanggaran tetapi kenyataan dari @unifi pula mengatakan sebaliknya. Bagaimana dua akaun ini berkomunikasi (kalau dua akaun ini dikendalikan oleh dua pihak berbeza)?
Kami akan mengikuti rapat perkembangan ini. Sebarang kenyataan terbaru dari pihak TM akan kami laporkan.


DLC Terbaru GTA Online – Apabila GTA Bertemu Trackmania!

“Apa itu erti bosan?” – Mungkin inilah yang disebut-sebutkan oleh para pemain GTA Online, di mana mode Multiplayer game ini tidak pernah lekang dalam memberikan content yang sangat lain daripada yang lain!

Terkini, Rockstar telah mengumumkan DLC terbaru untuk Grand Theft Auto Online, iaitu Cunning Stunts, yang akan dikeluarkan pada 12 Julai nanti.
Tarikan utama DLC ini adalah racing tracks yang terapung di udara di tengah-tengah kota Los Santos. Ianya umpama racing tracks yang menemukan Rainbow Road dalam Mario Kart dan siri Trackmania, tetapi dalam dunia kegilaan GTA.
Racing tracks yang bakal menampilkan tiub, gegelung, dan kincir angin – bersedialah anda untuk menyertai perlumbaan yang akan membuat kepala anda berpusing dan berputar di samping beberapa super cars dan motorsikal yang baru!
Sepertimana beberapa DLC yang terbaru sebelum ini, DLC ini tidak akan dikeluarkan di PS3 dan Xbox 360. Cunning Stunts akan dilancarkan serentak di PC, PS4 dan Xbox One secara percuma pada minggu hadapan.
Jom layan trailer DLC Cunning Stunts ini:


PES SEA CL: Malaysia Juara Dua Kali Berturut-Turut! Jom Tonton Aksi Final

Erwan Degasa sekali lagi telah mengharumkan nama negara apabila beliau telah berjaya merangkul kejuaraan buat kali kedua berturut-turut!

JomBaca: PES 2016: 4 Wakil Dari Setiap 4 Negara Untuk SEA CL Musim Kedua Diumumkan!
Perlawanan Final Champions League Asia Tenggara (SEA CL) PES 2015 Musim Kedua, telah menemukan Erwan dengan wakil dari negara Thailand, Samadtana. Wakil tanah air itu telah berjaya menewaskan Samadtana dengan keputusan 9-2!
Jom tonton perlawanan Final tersebut yang penuh dengan debaran itu di bawah:

Kami di JomGaming mengucapkan tahniah kepada Erwan Degasa. Harapnya, musim ketiga nanti bakal dimenangi oleh wakil dari negara kita lagi. Malaysia Boleh!
JomBaca: PES 2016: Wakil Malaysia Juara SEA CL, Jom Tengok Aksi Final Menentang Indonesia


Europa Universalis IV: Meluaskan Penguasaan Ke Timur Dengan DLC Terbaru

Bina empayar dengan kuasa-kuasa besar dari Timur Asia.

Paradox Interactive telah mengumumkan DLC terbaru yang bertajuk Mandate of Heaven bagi video game grand strategy mereka iaitu Europa Universalis IV. Keluaran terbaru ini berfokus kepada empayar-empayar utama dari Timur Asia seperti Jepun dan China.
Bakal diterbitkan pada 6 April ini untuk PC, Mandate of Heaven akan dijual secara digital pada harga USD19.99 (~RM90) & pre-order sudah boleh dilakukan jika korang berminat.
Sneak preview akan dipertontonkan oleh Paradox Interactive melalui channel Twitch mereka pada 14 Mac, 9:00 pm (Waktu Malaysia).


Digimon Story: Cyber Sleuth – Hacker’s Memory Akan Datang Awal 2018! Layan Screenshots Dulu!

“Kamu dituduh melakukan satu jenayah yang kamu tidak buat! Masuki Dunia Digital untuk menyiasat dan menggodam untuk mencari kebenaran!”

Dicipta oleh Media Vision, dihasilkan oleh Kazumasa Habu, pereka watak oleh Suzuhito Yasuda dan musik komposer oleh Masafumi Takada, Digimon Story: Cyber Sleuth – Hacker’s Memory akan berada di pasaran pada awal 2018 untuk pelantar Sony PlayStation 4 dalam bentuk fizikal dan Sony PlayStation Vita dalam bentuk digital. Permainan video ini mengandungi audio berbahasa Jepun beserta sari kata Inggeris.
Disini para pembaca boleh melihat beberapa gambar screenshot yang ada pada permainan video ini.

Kanak-Kanak Terpilih, anda sudah bersedia untuk menjelajah dalam Dunia Digital ini ?
Protip : Anda digalakkan untuk bermain siri pertama dahulu, Digimon Story: Cyber Sleuth, yang diterbitkan pada Februari 2016 yang lalu, juga di pelantar Sony PlayStation 4 dan PlayStation Vita untuk memberi gambaran yang lagi meluas dan lebih memahami jalan cerita, perkembangan watak, plot dan lain-lain tentang permainan video ini.


Pembangunan Cyberpunk 2077 Sudah Siap, Sedia Untuk Dilancarkan

Setelah sekian lama menanti, para peminat akhirnya bakal menikmati game open-world futuristik ini pada bulan hadapan.
CD Projekt Red telah mengumumkan bahawa pembangunan Cyberpunk sudahpun siap. Bermakna, game ini sudah bersedia untuk dilancarkan dan diedarkan, serta tidak akan ada lagi penundaan tarikh pelancaran seperti yang telah berlaku beberapa kali sebelum ini.

Cyberpunk 2077 has gone gold! 📀See you in Night City on November 19th! pic.twitter.com/s6U266Y1fp— Cyberpunk 2077 (@CyberpunkGame) October 5, 2020

Cyberpunk 2077 akan dilancarkan pada 19 November ini untuk PC, PS4, dan Xbox One, serta Stadia pada tahun ini juga. Versi penambahbaikan untuk PS5 dan Xbox Series X akan dilancarkan pada tahun hadapan.

Kisah Cyberpunk 2077 Lebih Pendek Daripada Witcher 3 Kerana Ramai Tak Pernah Habiskannya


4 Peta Baru Sedang Dibangunkan Untuk Overwatch!

Di samping itu, Blizzard juga patut siapkan skins yang baru untuk hero-hero dalam Overwatch. Ia tidak mencukupi!

Dalam temubual melalui Twitch baru-baru ini, Jeff Kaplan selaku Direktor bagi Overwatch telah menyatakan mereka sedang sibuk menyiapkan 4 peta baru dan sangat teruja dengan projek terbaru itu. Namun begitu, dia masih belum pasti samada kesemua peta tersebut akan diterbitkan dan bila peta-peta ini akan menemui peminat.

Baru-baru ini juga Blizzard telah mengumumkan hero terbaru untuk Overwatch iaitu Ana Amari. Seorang hero sniper yang mampu melakukan serangan jarak jauh dan pada masa yang sama memulihkan ahli pasukan. Ana Amari boleh dicuba di PC melalui server Public Test Realm.


The Witcher Musim 3 Dilaporkan Akan Mula Penggambaran Pada Mac Ini

Penggambaran untuk musim ketiga The Witcher terbitan Netflix dikhabarkan akan bermula pada Mac 2022.
Laporan ini hadir dari Redanian Intelligence, yang turut menyatakan pra-produksi bakal bermula pada bulan ini.
Walaupun musim kedua The Witcher mula ditayangkan pada Disember 2021, penulisan untuk musim ketiga sebenarnya telahpun bermula pada Julai 2021 dan skrip itu dikatakan telah hampir siap pada bulan lalu.
Laporan dari Redanian Intelligence walau bagaimanapun menegaskan yang permulaan penggambaran tersebut mungkin boleh berubah pada bila-bila masa sahaja kerana pada asalnya, penggambaran itu dijadualkan bermula pada Februari 2022.
Disebabkan permulaan penggambaran telah dianjakkan sebulan ke hadapan, penggambaran itu dijangka akan tamat pada Ogos 2022, kerana pada asalnya ia dijadualkan tamat pada Julai 2022.
Dengan krisis COVID-19 dan bermacam varian baharu yang kini melanda semula rantau Eropah dan Amerika Utara, tidak terkejut sekiranya jadual-jadual ini akan bertukar-tukar lagi.
Menurut Redanian Intelligence lagi, fasa pasca-produksi selalunya berlangsung selama enam hingga tujuh bulan, maka para peminat dan penonton mungkin hanya akan dapat menyaksikan musim ketiga itu sekitar suku pertama 2023.
Dua musim The Witcher kini boleh distrim di Netflix.


Bila Abah Review PS+: Koleksi Game Segera April 2016!

Yeah dah sampai pun bulan April. Dengar cerita bulan ini tiada game free? Biar betul! APRIL FOOL! Hahaha! Ok tak kelakar!

Hmm bergurau pun tak boleh. Ok jom kita tengok game apa yang disediakan untuk bulan April ini.
Zombi (PS4)

London is not falling down! Tapi London diserang zombi! Seperti game-game zombi yang lain, pertahankan diri, hancurkan kepala zombi dan cari jalan untuk korang bertahan lama di kota London yang penuh dengan bangkai hidup ini.
Dead Star (PS4)

Bersaing di cakerawala dengan kapal angkasa korang. Reka dan cipta kapal angkasa korang sendiri dan upgrade semaksima yang boleh untuk bersaing dengan beratus juta yang lain. Siapa yang kuat dialah menang!
Reality Fighter (PS Vita)

Game dari developer Novarama ini bergenrekan fighting. Costumize watak korang, dari paras rupa sehinggalah ke cara berlawan. Berlawanlah di mana sahaja, di tengah-tengah jalan raya, di laman rumah, di landasan keretapi – objektifnya hanya satu, berlawan sehingga salah satu mati!
Flame Over (PS Vita)

Teringin menjadi ahli Bomba? Bersedia menghadapi kepanasan api? Jom layan Flame Over, jadi ahli Bomba yang berjaya! Padamkan kebakaran dan selamatkan mangsa-mangsa yang terperangkap di dalam bangunan yang sedang terbakar.
I Am Alive (PS3)

Bagaimana rasanya hidup setelah bumi dilanda bencana alam yang besar? Keperluan seperti makanan dan air semakin berkurangan, dan manusia semakin zalim bagi meneruskan kehidupan? Mampukah korang bertahan? Semuanya akan terjawab dalam I Am Alive.
Savage Moon (PS3)

Game berkonsepkan tower defend, perkuatkan kubu korang dengan senjata pertahanan yang mantap. Upgrade segala kelengkapan pertahanan dan pastikan strategi yang betul bagi menghadapi serangan serangga gergasi!
So, amacam guys? Teruja tak? Hmm sabarlah, tunggu Abah review game-game ini nanti.
ADIOS!


PlayStation Ucap Selamat Datang Kepada Xbox One X Dalam Cara Yang Agak Nakal

Selamat datang butang X?

Semalam, 7 November 2017, menandakan pelancaran konsol terbaru daripada Microsoft, Xbox One X, yang dicanangkan sebagai konsol paling berkuasa yang pernah dicipta. Dan ia semestinya mendapat perhatian oleh akaun media sosial pesaing utamanya.
Terbaru, akaun Twitter rasmi PlayStation Itali telah mengucapkan selamat datang kepada Xbox One X dengan cara yang agak lucu dan nakal. Mereka telah memuat-naik sebuah gambar dengan latar belakang PlayStation, meletakkan ucapan “Welcome X”, yang mana “X” tersebut adalah butang X ikonik yang terdapat di controller PlayStation.
https://twitter.com/PlayStationIT/status/927920484066516998
Selain akaun rasmi PlayStation tempatan Itali, mungkin ada akaun-akaun rasmi Sony lain yang mengucapkan selamat datang kepada Xbox One X yang kami tidak perasan? Apa kata korang kongsikannya dengan kami kalau ada.
JomBaca: Microsoft Berkata Xbox One X Sudah Mempunyai Bilangan Game Yang Mencukupi Dan Tidak Akan Ditahan Oleh Xbox One S


Video Terbaru Crash Bandicoot N. Sane Trilogy Menampilkan Level Future Frenzy!

Vicarious Visions kabulkan lagi permintaan peminat dengan meletakkan lagi satu video gameplay untuk Warped dalam versi remastered.

Secara ringkas, video gameplay level Future Frenzy menampilkan Crash berlari, berputar dan melompat melalui halangan platform bergerak, musuh robotik serta disinari dengan warna neon.

Sebelum ini, Vicarious Visions bertanyakan kepada peminat Crash Bandicoot tentang gameplay level mana yang patut mereka tunjukkan bagi Crash Bandicoot 3: Warped. Melalui respons daripada akaun Twitter PlayStation, peminat akhirnya memilih untuk melihat gameplay level Tomb Wader dan level Future Frenzy berada di tempat kedua.

The votes have been tallied — time to show off some remastered Crash Bandicoot: Warped! Get ready for Tomb Wader. pic.twitter.com/vlDDHf0eeN
— PlayStation (@PlayStation) May 26, 2017
Video 6 minit menunjukkan Crash berputar dan berlari serta mengalahkan musuh seperti mumia, kumbang dan pembantu makmal dilengkapi dengan perisai Mesir purba. Level ini juga menampilkan “death route” yang mempunyai gem biru.
Tinggal lagi 30 hari, Crash Bandicoot N. Sane Trilogy ada tiga platinum trophy untuk dikumpul dan berjaya mengembalikan nostalgia kepada pembangun asal, Naughty Dog.
Crash Bandicoot N. Sane Trilogy akan dilancarkan untuk PS4 pada 30 Jun 2017.
[su_box title=”JomBeli!” box_color=”#ff0000″]Unit review Crash Bandicoot N. Sane Trilogy disediakan oleh NaGaming dan korang juga boleh dapatkan daripada mereka!
[/su_box]


The Last of Us Remake Dilaporkan Sudah Hampir Siap Dan Akan Dilancarkan Tahun Ini

Khabar angin tentang remake untuk game pertama The Last of Us sudah berlegar sepanjang tahun lalu. Kini, laporan terbaharu mengenainya telah muncul lagi.
Versi baharu game pasca-apokalips itu dikatakan sudah hampir siap dan kemungkinan akan dilancarkan sekitar separuh tahun kedua 2022.
Laporan ini hadir dari wartawan tersohor, Tom Henderson di Twitter, yang mana beliau menyatakan mendengar berita ini daripada bukan satu, tetapi beberapa sumber.
Henderson turut menegaskan yang Naughty Dog juga mempunyai dua lagi game yang sedang diusahakan, iaitu multiplayer untuk The Last of Us Part II Multiplayer serta edisi Director’s Cut untuk game sekuel itu. Walau bagaimanapun, beliau tidak mendapat sebarang khabar tentang bilakah dua game itu pula akan dilancarkan.
Beliau turut berpendapat bahawa segala banyak game yang sedang dibikin dalam dunia The Last of Us ini (walaupun bukan game baharu), adalah untuk meningkatkan kemeriahan terhadap siri televisyen The Last of Us yang sedang diterbitkan oleh HBO. Dalam kata lain, siri tv itu juga berkemungkinan bakal ditayangkan tahun ini.

Heard from multiple people now that the TLOU remake is nearly finished and could release during the latter half of 2022🧐 pic.twitter.com/ZxmNU7zS9k— Tom Henderson (@_Tom_Henderson_) January 5, 2022

Melalui ura-ura sebelum ini, The Last of Us Remake dilaporkan bukanlah satu penambahbaikan yang ‘ringkas’ dari segi resolusi, framerate dan tekstur. Tetapi, ia akan menampilkan sebuah game yang menggunakan sebaik mungkin kelebihan terhadap kuasa dan fungsi-fungsi yang dimiliki PlayStation 5, menggunakan enjin yang sama dengan The Last of Us Part II.


Microsoft, Tencent Bekerjasama Untuk Bangunkan Age of Empires Mobile

Versi mobile untuk francais game real-time strategy (RTS) tersohor, Age of Empires kini sedang dibangunkan, hasil kerjasama antara Microsoft dengan Tencent.
Tencent memberikan tanggungjawab pembikinan game ini kepada TiMi Studios, iaitu studio terkemuka yang telah membangunkan banyak game mobile popular, antaranya Honor of Kings, Call of Duty Mobile dan Pokemon Unite.
Buat masa ini, menurut Daniel Ahmad, ia hanya akan dilancarkan di pasaran China dengan judul ‘Return to Empire’. Belum diketahui lagi sama ada versi mobile itu akan turut dilancarkan ke luar pasaran China ataupun tidak.
Return to Empire akan menggabungkan empayar-empayar dari Timur dan Barat, mengekalkan gameplay asas RTS.
Kerjasama strategik antara TiMi Studios dengan Xbox Game Studios ini telah diumumkan pada Mei 2021, dan adaptasi francais Age of Empires merupakan projek pertama dalam kerjasama ini.

Tencent's TiMi Studios Group has confirmed it is working with Xbox Game Studios and subsidiary World's Edge to adapt the Age of Empires IP for smartphones. The game is being developed by TiMi Studios under the title 'Return to Empire' and is set to launch in China. pic.twitter.com/xGNjQZjeKE— Daniel Ahmad (@ZhugeEX) August 12, 2021


PES 2018: Patch Terbaru Liga Malaysia 2018 Ini Akan Buat Korang Terliur! Dapatkannya Sekarang!

Liga Super Malaysia 2018 dalam PES 2018!

Saban tahun, JomGaming akan mencuba patch untuk PES yang diusahakan oleh PESCILOXdesign – seorang pereka berbakat yang menyediakan patch PES bagi platform PlayStation 4, atau lebih dikenali dengan nama
Allazzri Sowadi.

Dan semestinya tahun ini, bermulanya musim bola sepak tempatan yang baru, beliau telahpun menyiapkan patch Liga Malaysia ini, serta kami juga tidak ketinggalan untuk mencubanya sekali lagi.

Dalam artikel kali ini, kami tidak mahu bercakap panjang. Mengapa? Sebab dari patch musim 2015, musim 2016, musim 2016 di PC, dan musim 2017 – patch terbaru untuk musim 2018 ini adalah yang terbaik.

Mungkin kandungan yang diberikan tidaklah sebanyak patch yang mereka keluarkan pada tahun lalu, yang mana turut menampilkan sekali beberapa pasukan kebangsaan di Asia Tenggara. Namun, dengan skop kerja yang lebih kecil, iaitu hanya fokus kepada 12 pasukan Liga Super Malaysia dan 8 pasukan Liga Perdana Malaysia, kualiti yang dibawakan adalah yang terbaik setakat ini.

Jangan bimbang sekiranya korang takut apabila kami kata “kandungan yang tidak sebanyak patch tahun lalu” kerana kesemua 20 pasukan ini lengkap dengan logo pasukan, jersi home dan away (ada beberapa pasukan yang mempunyai kit ketiga), senarai pemain dalam skuad serta wajah pemain!

Bercakap tentang wajah pemain, ya benar ia tidaklah sekemas seperti yang dibawakan Konami sendiri untuk pemain-pemain asal dalam PES 2018, tetapi patch ini menampilkan wajah peman tempatan yang boleh dikatakan agak baik. Jauh lebih baik daripada apa yang mereka sediakan dalam patch pada tahun lalu.

Kata Allazzri, yang lebih mesra dengan panggilan Cilox, sesetengah wajah pemain dibikin secara manual, manakala sebahagian lain hanya mengambil wajah daripada pemain sedia ada dalam PES 2018 yang ada iras-iras dengan pemain tersebut.

Selain itu, walaupun PES 2018 tidak membenarkan editor untuk mencipta atau mengubah bentuk dalam stadium, kita sebenarnya boleh menukar nama stadium serta thumbnail untuk stadium sesuatu pasukan. Ini juga ditambah ke dalam patch ini, yang walaupun ia tidaklah cukup real, tetapi satu small detail yang boleh dialu-alukan.

Nama dan logo untuk Liga Super Malaysia 2018 juga disediakan sekali dalam patch ini. “unifi Liga Super Malaysia” dalam PES, ya memang sejuk mata memandang.

Legenda Malaysia VS Pasukan Kebangsaan Kini

Nakkan lebih kejutan? Ya, ada.
Patch ini turut menghadiahkan korang dengan satu pasukan yang membariskan pemain-pemain legenda Malaysia (siap dengan kit era 80-an) dan satu lagi pasukan kebangsaan negara. Jadi, impian korang untuk menyaksikan pasukan legenda menentang pasukan kebangsaaan kini akan menjadi realiti.

Inilah masanya untuk saksikan Hazwan Bakri vs Soh Chih Aun, Safiq Rahim vs Azizul Abu Hanifah, Mokhtar Dahari vs Fadhli Shas dan banyak lagi!

Tempoh Disiapkan
Lebih menarik, patch ini juga dapat disiapkan dalam tempoh yang agak cepat berbanding tahun-tahun sebelum ini. Ketika dihubungi JomGaming, Allazzri Sowadi berkata:

“Dengan bantuan rakan saya Shahid Sahri, saya dapat siapkan patch ini dalam masa yang singkat. Jika tidak, ia akan mengambil masa kira-kira 2 hingga 3 bulan.”
Macam Mana Nak Dapatkan Patch Ini?
Mudah sahaja nak dapatkan patch yang sangat berkualiti ini. Korang pergilah ke laman Facebook MSL Patch PESCILOXdesign, dan PM-lah di sana. Beliau akan bantu korang dari A sampai Z bagaimana untuk install patch ke dalam PES 2018 di PS4 korang.

Harganya Berapa?
Korang boleh dapatkan patch yang cukup menarik ini dengan harga hanya RM50. Mahal korang kata? Bagi kami tidak.
Dengan hasil karya yang sungguh berkualiti ini, serta tenaga dan masa yang dicurahkan untuk menghasilkannya, harga ini amatlah berbaloi dan berpatutan.

Marilah kita sama-sama menyokong hasil usaha pereka tempatan, sambil menikmati kandungan yang memukau. Selamat mencuba!


Destiny 2: Concept Art ‘Bocor’ Dedahkan Class Mechanics Baru! Spear, Shield Dan Sword Bikin Panas!

Destiny 2 sudah lama diumumkan oleh Bungie. Terkini, beberapa gambar yang ‘leak’ menggambarkan class mechanics baru – dan ianya sememangnya buat kitorang panas!

Di dalam sebuah post di Reddit, seorang Redditor, DustinThaxton telah menemui beberapa conceptual art bagi Destiny 2 yang dihasilkan oleh Aziz Dosmetov.
Tiada sebarang pengesahan rasmi daripada Bungie berkenaan gambar-gambar tersebut. Tetapi selepas berita ini dihebahkan, gambar-gambar tersebut hilang – macam sesuatu aje Bungie!
Dapat dilihat tiga character class – Hunter, Titan dan Warlock masing-masing memegang spear, shield dan pedang!

Kemudian gambar-gambar berikutnya menunjukkan The Traveller dan bandar terakhir di bumi sedang terbakar!

Koleksi gambar ini diakhiri dengan paparan nombor ‘2’ menandakan Destiny 2 yang sedang dalam pembikinan.

Macam mana? Betul ke bohong? Tak sabar menantikan berita selanjutnya berkenaan Destiny 2? Kitorang pon begitu. Sama-samalah kita tunggu berita selanjutnya daripada Bungie!


Upacara Pembukaan Olimpik Tokyo 2020 Dipenuhi Dengan Muzik Dari Video Game, Anime

Setelah ditunda selama setahun, temasya sukan terbesar dunia, Olimpik Tokyo 2020 akhirnya dibuka secara rasminya, walaupun negara Jepun masih teruk dibadai pandemik COVID-19.
Seperti kebiasaan, upacara pembukaan dirai dengan penuh gilang-gemilang. Upacara tersebut bukan sahaja menarik perhatian peminat sukan seluruh dunia, malah lebih buat para peminat video game dan anime.
Hal ini kerana, Jepun sebagai sebuah negara yang cukup popular dengan video game dan anime, telah menggunakan muzik-muzik dari industri itu bagi memeriahkan upacara pembukaan tersebut.
Tentunya, muzik-muzik yang dipilih adalah dari video game dan anime yang dibangunkan oleh syarikat-syarikat Jepun.
Ketika kontinjen Malaysia masuk, muzik dari Final Fantasy, iaitu Victory Fanfare, kemudian disambung pula dengan muzik dari Kingdom Hearts (terima kasih SunSan).
Di bawah adalah senarai penuhnya (via Polygon):
Dragon Quest: “Roto’s Theme”Final Fantasy: “Victory Fanfare”Siri Tales: “Sorey’s Theme – The Shepherd”Siri Monster Hunter: “Proof of a Hero”Kingdom Hearts: “Olympus Coliseum”Chrono Trigger: “Frog’s Theme”Ace Combat: “First Flight”Siri Tales: “Royal Capital Majestic Grandeur”Monster Hunter: “Wind of Departure”Chrono Trigger: “Robo’s Theme”Sonic the Hedgehog: “Star Light Zone”Pro Evolution Soccer: “eFootball Walk-on Theme”Final Fantasy: “Main Theme”Phantasy Star Universe: “Guardians”Kingdom Hearts: “Hero’s Fanfare”Gradius: “01 Act I-1”Nier: “Song of the Ancients”Siri SaGa: “The Minstrel’s Refrain: SaGa Series Medley 2016”Soulcalibur: “The Brave New Stage of History”

DID THEY REALLY PLAY KINGDOM HEARTS AND FINAL FANTASY MUSIC AT THE OLYMPICS?!?YES LOOK pic.twitter.com/x8tlnRhDKD— Maku (@TropicalMaku) July 23, 2021

Tokyo Olympics now genuinely rocking the Sonic Star Light Zone theme 🔥 pic.twitter.com/BAxs0b8eDE— Andy Robinson (@AndyPlaytonic) July 23, 2021

There’s Song of the Ancients from @NieRGame at the #Tokyo2020 #Olympics! pic.twitter.com/TmZl6iVUqX— Jordan Oloman (@JordanOloman) July 23, 2021

Played over Oman and the Netherlands. #SonicNews pic.twitter.com/UhQLAcmaqJ— Tails' Channel 🇨🇦 (@TailsChannel) July 23, 2021

Ace Combat Music at the Olympics. pic.twitter.com/hUvOKLA2ns— Sam (@SamMaverickMac) July 23, 2021

https://twitter.com/scottygb/status/1418536990983827465?s=20

Argentina very much providing a party atmosphere #Olympics pic.twitter.com/HacfQwEApm— Scott Bryan (@scottygb) July 23, 2021

Portugal are *REALLY* excited #Olympics pic.twitter.com/oMEdQmKdZO— Scott Bryan (@scottygb) July 23, 2021

Korang perasan tak muzik-muzik ini semasa tontonnya secara langsung?


“Sampai Sekarang, Saya Sendiri Tak Faham Game Ini” – Komen Kojima Terhadap Death Stranding

Hideo Kojima sememangnya cukup terkenal melalui pembawaan idea-idea yang di luar kebiasaan. Ia cukup terserlah apabila semakin banyak gameplay diperlihatkan untuk game beliau akan datang, Death Stranding.
Bercakap kepada Financial Times (via VG247), Kojima sendiri mengakui bahawa beliau juga tidak faham dengan game ini kerana apa yang beliau ciptakan dalamnya adalah sesuatu yang belum pernah wujud. Katanya:
“Death Stranding… sampai sekarang, saya tak faham game ini. Pandangan dunianya, gameplay, semuanya serba baharu. Misi saya adalah untuk mencipta satu genre yang tidak lagi wujud pada ketika ini, dan akan membuatkan semua pihak terkejut. Makanya, secara semula jadi, mempunyai risiko…”
Beliau turut memberikan sedikit penjelasan bagaimana sesebuah kisah yang dipaparkan di pawagam berbeza dengan industri gaming.
“Ada beberapa kisah yang diceritakan [di pawagam] yang generasi saya akan terkejut tapi kepada generasi gamer, ia tidak aneh sama sekali. Kalau kamu ambil sesuatu yang berbentuk seperti pisang dan namakannya ‘epal’, itu adalah karya seni. Tapi ia tidak berlaku kepada game. Kami mencipta perkara yang interaktif. Sebiji pisang harus dapat dimakan selepas dikupas kulitnya. Kereta harus dapat dipandu. Untuk game menjadi interaktif dan menyampaikan keseronokan, ia harus mempunyai satu realiti di mana terdapat ramai insan di belakang tabir yang berusaha menjadikannya kenyataan.”
“Itulah kami — sekumpulan dalam industri perkhidmatan yang dipacu seni.”

JomBaca: 11 Minit Trailer & Gameplay Baru Death Stranding Ini Akan Buat Korang Makin Bingung
Death Stranding akan dilancarkan 8 November ini untuk PS4.


Closed Beta Untuk Dissidia Final Fantasy NT Telah Diumumkan, Pendaftaran Kini Telah Dibuka

Korang dah bersedia untuk berentap dengan karakter-karakter dalam dunia Final Fantasy kegemaran korang?

Semasa acara EVO 2017, Square Enix telah mengumumkan sesi closed beta untuk Dissidia Final Fantasy NT – yang mana para pengunjung ke acara tersebut akan mendapat kod untuk closed beta ini.
Namun, korang jangan risau. Semua pemain berpeluang untuk memainkan closed beta ini, dan korang hanya perlu daftarkan nama korang di sini. Tiada tarikh tepat bilakah closed beta ini akan bermula, namun waktu yang telah diberikan adalah pada musim panas ini (sekitar Jun hingga September).

The DISSIDIA FINAL FANTASY NT closed beta has been announced at @EVO tonight! It will be live later this Summer. #Dissidia #DissidiaFFNT pic.twitter.com/4Y0HSTyXFa
— FINAL FANTASY (@FinalFantasy) July 17, 2017
Dissidia Final Fantasy NT telah disahkan akan mempunyai audio dalam dua bahasa, iaitu bahasa Inggeris dan Jepun.

Dissidia Final Fantasy Nt PS4 will be dual-audio (English and Japanese) for those wondering; out Early 2018: https://t.co/wCTGqoUSPg pic.twitter.com/jcuuSxgRNu
— Miraculous Maku (@RedMakuzawa) July 17, 2017
Bagi korang yang tidak tahu, Dissidia Final Fantasy NT telah diumumkan oleh Square Enix sebelum ini dan ia adalah sebuah reboot bagi siri arked Dissidia. Tidak seperti siri-siri sebelumnya yang lebih berfokus kepada aksi 1v1, keluaran kali ini akan meletakkan pemain dalam pertarungan 3v3. Anda juga dapat summon ‘Guardian Force’ untuk membantu party berlawan.
Apabila diterbitkan nanti, Dissidia Final Fantasy NT menjanjikan lebih daripada 20 watak yang boleh digunakan oleh pemain nanti seperti Sephiroth, Tidus, Kefka dan hero kegemaran ramai Cloud. Square Enix turut mengesahkan bahawa DLC bakal diterbitkan untuk menambah bilangan watak seperti Noctis di dalam dunia Eos.

Dissidia Final Fantasy NT adalah eksklusif untuk PlayStation 4 dan akan diterbitkan pada awal tahun 2018.
JomBaca: Square Enix Kongsi Tutorial Cara Bertarung Bagi Dissidia Final Fantasy NT!


Star Wars Battlefront II Akhirnya Diumumkan Secara Rasmi Oleh EA

Sebelum ini, Electronic Arts (EA) telah mengesahkan bahawa sekuel kepada Star Wars Battlefront yang dikeluarkan pada tahun 2015 itu akan menemui para pemain pada tahun ini.

Terbaru, EA telah mendedahkan judul rasmi bagi sekuel ini, iaitu Star Wars Battlefront II – diumumkan di laman web rasmi EA.
Mereka mengatakan bahawa trailer pertama untuk game ini akan dikeluarkan semasa acara Star Wars Celebration pada 16 April 2017, 2 pagi (waktu Malaysia).
Anda boleh saksikan pelancaran trailer tersebut di laman web rasmi Star Wars Celebration.
Star Wars Battlefront yang dilancarkan pada 2015.
Sebelum ini, ia telah didedahkan bahawa Star Wars Battlefront II akan mempunyai story campaign dan boleh memainkan karakter dari pelbagai era Star Wars.
Star Wars Battlefront II dijangka akan dilancarkan pada akhir tahun ini di PC, PS4 dan Xbox One.


Misaifix_Iqslayerz Dinobat Juara Di Pertandingan PES 2017 Yang Pertama!

Pertandingan untuk musim PES 2017 telah membuka tirai – dan kita telah mendapat juara yang pertama!

Chillax PES 2017 Tournament yang dianjurkan PES League Malaysia di Bangi, Selangor telah berlangsung pada hujung minggu lalu. Selepas dua hari mencari pemain terbaik untuk PES 2017 antara 128 pemain, 4 pemain telah mengesahkan tempat di semi final, iaitu SilentSquad_Syakir, MisaiFix_Iqslayerz, Kimi dan Degasa_Erwan.

Semi Final 1
(Perlawanan bermula pada 2:40 dalam video di atas)

Pastinya, laluan SilentSquad_Syakir bukanlah mudah. Beliau telah menewaskan beberapa pemain handalan seperti SilentSquad_ShahirMuzafar dan LR_Arkaah. Lawannya pula, Degasa_Erwan juga bukanlah calang-calang pemain. Dalam perlawanan yang cukup menarik, SilentSquad_Syakir telah berjaya menewaskan Degasa_Erwan dan menempah slot ke final.
SilentSquad_Syakir 4 – 2 Degasa_Erwan
Semi Final 2
(Perlawanan bermula pada 26:50 dalam video di atas)

Pemain yang menjadi highlight utama dalam pertandingan kali ini pastinya adalah Kimi, pemain underdog dan satu-satunya semi-finalis yang tidak terikat dengan mana-mana clan. Bertemu pula dengan MisaiFix_Iqslayerz, pemain yang agak regular dalam meloloskan diri ke peringkat sejauh ini – perlawanan ini semestinya menjanjikan aura yang istimewa. Sebagai pemain yang lebih berpengalaman, MisaiFix_Iqslayerz telah menunjukkan jalan keluar kepada Kimi.
MisaiFix_Iqslayerz 2 – 1 Kimi
Tempat Ketiga/Keempat
(Perlawanan bermula pada 44:00 dalam video di atas)

Di perlawanan ini, kedua-dua Degasa_Erwan dan Kimi pastinya mahu menebus kekalahan di perlawanan sebelum ini. Sekali lagi, Kimi terpaksa akur dengan kekuatan pemain yang lebih berpengalaman dalam arena PES di Malaysia, selepas tewas tipis kepada Degasa_Erwan. Kredit yang tinggi harus diberikan kepada Kimi kerana telah pergi sejauh ini sebagai seorang pemain underdog.
Kimi 2 – 3 Degasa_Erwan
Final
(Perlawanan bermula pada 60:00 dalam video di atas)

Ini adalah perlawanan yang dinanti-nantikan selepas dua hari bertarung mencari dua pemain terbaik dalam kalangan 128 pemain. SilentSquad_Syakir yang menggunakan Manchester United dan MisaiFix_Iqslayerz yang menggunakan Real Madrid, telah mempamerkan sebuah perlawanan final yang cukup menghiburkan. MisaiFix_Iqslayerz, seorang pemain yang konsisten dalam beberapa pertandingan offline terakhir telah mengesahkan kejuaraan PES 2017 buat kali pertamanya di Malaysia.
SilentSquad_Syakir 1 – 3 MisaiFix_Iqslayerz
Berikut adalah senarai penuh para pemenang berserta hadiah yang diperoleh:

Juara: MisaiFix_Iqslayerz – RM1,000
Naib Juara: SilentSquad_Syakir – RM500
Tempat Ketiga: Degasa_Erwan – RM250
Tempat Keempat: Kimi – RM100

Berikut adalah ranking setelah pertandingan PES 2017 yang pertama telah berlangsung. Anda boleh saksikan ranking penuh ini di pesleague.my. Apa signifikannya ranking ini? Ketahui lebih lanjut mengenai ranking ini yang bakal memutuskan siapakah yang bakal mewakili negara ke Bandung, Indonesia kelak.

Berikut adalah beberapa gambar yang diambil sepanjang pertandingan berlangsung:
[su_custom_gallery source=”media: 22103,22102,22101,22100,22099,22098,22095,22094,22093,22091,22092″ title=”never”]
Tahniah kami ucapkan kepada para pemenang! Kepada yang kecundang di peringkat awal, jangan berputus asa, cuba lagi dalam pertandingan akan datang!
Terima kasih juga kami ucapkan kepada team PES League Malaysia yang terdiri daripada barisan admin dan marshalls yang telah melancarkan lagi acara ini dan kerana sudi menjemput JomGaming. Kalau ada acara lain lagi, jangan lupa ajak kami lagi!


Kuala Lumpur Diumumkan Sebagai Tuan Rumah Untuk PES SEA Finals 2018

Sekiranya korang adalah peminat scene Pro Evolution Soccer (PES) tempatan dan sentiasa mengikuti laporan JomGaming, pasti acara PES SEA Finals tidak asing lagi dalam bualan korang.
PES SEA Finals 2017 yang dianjurkan di Bandung, Indonesia.
Bagi mereka yang tidak tahu, PES SEA Finals adalah acara tahunan yang diadakan oleh komuniti-komuniti PES di beberapa buah negara Asia Tenggara, iaitu komuniti PES Vietnam, Indonesia, Malaysia dan Thailand. Keempat-empat komuniti ini bergabung di bawah satu komuniti Asia Tenggara yang satu, digelar PES South East Asia.
PES SEA Finals dianjurkan buat julung kali pada tahun lalu, yang mana Hanoi, Vietnam menjadi tuan yang pertama. Tahun ini, pada bulan Mei lalu, ia dianjurkan di Bandung, Indonesia pula.
Terbaru, melalui laman Facebook PES Malaysia, mereka telah mengumumkan bahawa tahun hadapan, giliran Malaysia pula menjadi tuan rumah. Tahun 2018, kita bakal menyaksikan para pemain PES terbaik Asia Tenggara menjejakkan kaki mereka ke ibu kota, Kuala Lumpur.
Ketika dihubungi JomGaming, Pengarah PES Malaysia, Ahmad “Dragon” Yazid berkata:
“Pihak PES South East Asia (SEA) telah bersepakat yang Malaysia, di bawah PES Malaysia akan menjadi tuan rumah untuk kejohanan PES terbesar di Asia Tenggara ini.
4 negara sudah mengesahkan penyertaan, iaitu Malaysia, Indonesia, Thailand dan Vietnam, manakala beberapa negara lain dilihat berminat untuk menyertai kejohanan ini. Tarikh kejohanan masih belum dapat dipastikan, namun, pihak PES SEA & PES Malaysia akan mengumumkan berkenaan hal ini selewat-lewatnya sebelum hujung tahun 2017.”

Kami akan mengikuti perkembangan acara ini dan melaporkan segala maklumat terkini mengenai PES SEA Finals 2018. Teruskan bersama JomGaming.


Sony Sahkan Siri TV Horizon Zero Dawn, Gran Turismo, God of War Dalam Pembikinan Oleh Netflix, Amazon

Tiga siri televisyen baharu daripada tiga francais game popular PlayStation sedang dalam pembikinnan, disahkan sendiri oleh CEO Sony Pictures Entertainment, Tony Vinciquerra ketika membentangkan laporan syarikat tersebut kepada para pelabur, lapor Variety.
Tiga game yang sedang diadaptasi ke televisyen itu adalah Horizon Zero Dawn, Gran Turismo, dan God of War.
Siri tv Horizon Zero Dawn sedang dalam pembikinan oleh Netflix, manakala siri tv Gran Turismo pula masih belum mempunyai pengedarnya. Kedua-dua projek ini masih berada dalam fasa pembangunan awal.
Kalau menurut Variety, Gran Turismo sedang adaptasi ke siri tv, tetapi kalau menurut Deadline pula, dakwaan tersebut dikatakan tidak tepat kerana sumbernya mengatakan ia sedang diadaptasi ke filem.
Menurut Deadline lagi, Neill Blomkamp sedang dipertimbangkan untuk mengarah filem Gran Turismo itu. Antara filem yang pernah beliau arahkan sebelum ini adalah District 9, Elysium, Chappie dan Demonic.
Siri tv God of War pula tentunya sudahpun kita dengar sebelum ini, di mana laporan mengenainya sudahpun didedahkan pada Mac lalu. Adaptasi tersebut sedang bekerjasama dengan Amazon Prime Video.
Bagi yang tidak tahu, Sony sememangnya sedang cukup rancak dalam mengadaptasi game-game mereka ke filem dan televisyen. Selain tiga projek ini, Sony juga sedang membikin siri tv The Last of Us (HBO), siri tv Twisted Metal (Peacock) dan filem Ghost of Tsushima, selain baru-baru ini telahpun menayangkan filem Uncharted di pawagam.


Anthem: Boleh Beli or Boleh Blah!?

Adakah Anthem berbaloi untuk korang beli selepas di-patch? Atau adakah ianya masih boleh blah dari senarai game-game untuk korang beli? Jom baca.

Sejak pertama kali trailernya disiarkan di E3 2017, Anthem selaku IP terbaru dari BioWare – studio yang menghasilkan pelbagai permainan video RPG yang ikonik telah menjadi buah bicara para peminat dengan premis game yang segar dalam genre shooter-looter & live services.

Rata-rata dapat dilihat reaksi penuh keterujaan terhadap ciri-ciri unik yang terdapat dalam permainan tersebut dan taruhan harapan yang mengunung agar ianya berjaya dan menjadi  tanda aras yang baharu bagi game genre ini.
Penulis sendiri sudah menulis reviu pandangan pertama terhadap Anthem semasa sesi Beta. Korang boleh baca untuk dibandingkan dengan apa yang akan penulis huraikan didalam artikel ini pula. Kenapa kena bandingkan? Sebab kesudahannya selepas 6 tahun dibangunkan, Anthem dapat diwakilkan dengan perkataan bermula dengan huruf “H”. Nak tahu huruf-huruf pelengkap seterusnya? Teruskan membaca.
Untuk makluman, reviu ini dibuat setelah melalui launch day PlayStation 4 sehinggalah situasi selepas patch 1.0.3 9 Mac lalu.
Persekitaran Bastion yang cukup menawan
Dunia Yang Tidak Lengkap (Pun Intended)
Dunia Anthem terletak di planet yang terbengkalai dan ditinggalkan ribuan tahun yang lalu oleh entiti bernama Shapers. Tiada latar belakang yang diketahui berkenaan entiti ini namun mereka meninggalkan pelbagai artifak yang boleh memanipulasi sumber kuasa yang kuat yang dinamakan Anthem of Creation, watak utama didalam permainan ni. Anthem of Creation mempunyai kuasa yang mengawal kehidupan dan kematian di dalam dunia ini dan ianya mempunyai kesedaran dan semangat tersendiri yang boleh menukar lanskap serta makhluk sekeliling.
Kisah Anthem bermula di negara Bastion dan bandar Freemark yang merupakan pangkalan bagi Freelancer, sekumpulan askar upahan yang mengambil kontrak untuk memastikan keselamatan sejagat bagi kawasan diluar bidang kuasa Sentinels. Freemark telah diserang oleh The Dominion yang merupakan kumpulan autoritarian yang cuba mendapatkan artifak yang bernama Cenotaph di bawah Freemark yang dipercayai boleh mengawal Anthem of Creation.
Pengaktifan Cenotaph telah menyebabkan letupan yang besar berlaku dan memusnahkan Freemark dan meninggalkan bencana yang dinamakan “Heart of Rage”. Kisah kita sebagai Freelancer bermula 2 tahun dari kejadian ini untuk memulihkan reputasi Freelancer sepenuhnya sebagai hero di Bastion. Kalau ada yang tengok/baca Attack On Titan, Sentinels ni umpama Garrison Corps & Freelancer ni pula Survey Corps.
Disconnect dari server itu perkara biasa :3
Ketiga-tiga kumpulan ini mempunyai exosuit yang dinamakan Javelin yang berkeupayaan untuk terbang bebas dan terapung mengikut kapasiti masing-masing. Terdapat 4 jenis Javelin yang wujud iaitu Ranger (all-rounder), Colossus (Tank), Interceptor (Agile) & Storm (Elemental) dan kesemua Javelin tidak perlu naik level secara berasingan, kesemuanya bergantung kepada level Pilot sahaja.
Setiap Javelin mempunyai corak permainan yang sangat berbeza dari segi skil dan keupayaan yang menjadikan pemanduan setiap Javelin sesuatu yang menarik dan sentiasa segar. Teknik apungan di dalam Anthem telah berjaya menjadikan pertempuran vertikal sesuatu yang unik dan membezakan ianya dari genre shooter-looter yang lain dengan mengfokuskan kepada permainan berasaskan ketangkasan. Namun begitu, ketidakpelbagaian mekanik serangan oleh bos yang menjurus lebih kepada serangan ‘overheat’ bagi memaksa pemain berada di darat agak bertentangan dengan tujuan utama menjadikan pertempuran vertikal sesuatu yang menyeronokkan.
Mode penerbangan juga merupakan penyelesaian mudah bagi mengantikan keperluan kenderaan untuk meninjau peta Bastion namun terdapat kekangan tempoh penerbangan yang sedikit sebanyak agak menjengkelkan pemain apabila kerapkali perlu mendarat untuk menyejukkan Javelin. Namun begitu, kawalan semasa mode penerbangan sangat responsif telah berjaya menjadikan penerbangan sesuatu mod yang menyeronokkan dan ianya sesuatu yang sukar dilakukan oleh permainan lain.
Terbang dalam Anthem memang terbaik. Cuma perhati sikit overheat meter tu
Skill atau kebolehan Javelin memainkan peranan yang sangat penting dalam Anthem. Pemain akan sentiasa perlu mengoptimumkan pengunaan skill bagi menggunakan teknik Combo yang memberikan kesan rantaian yang lebih mengegarkan musuh. Combo hanya boleh digunakan dengan mengaktifkan skill Primer dan diikuti dengan skill Detonator pada musuh dan tidak semua skill mempunyai fungsi ini.
Pada peringkat kesukaran tinggi, komponen dan juga skill mempunyai kesan tambahan seperti meningkatkan impak sehingga 200% dah ini akan menjadikan pemain akan berlumba-lumba untuk mendapatkan Perfect Build, barulah boleh kerek dengan kawan-kawan.
Disebabkan fokus utama Anthem adalah pada skill, kebanyakan senjata yang diperolehi agak mengecewakan dan kurang menyengat dan sekaligus menjadikan pertempuran senjata agak hambar. Ditambah pula sesetengah kebolehan tambahan yang amat bergantung kepada situasi, menjadikan pertempuran senjata dikekang dengan senjata yang berkesan sahaja seperti Heavy Pistol “Avenging Herald”.
Tiada kata dapat diungkapkan bila dapat Legendary skill dengan stat yang best!
Bila sebut sahaja senjata dan skill, ianya tidak lari dari komponen utama genre ini iaitu “loot”. Loot dalam Anthem terbahagi kepada 5 jenis mengikut warna iaitu Common (putih), Uncommon (hijau), Rare (biru), Epic (ungu), Masterwork (jingga) & Legendary (kuning). Masterwork dan Legendary loot hanya akan mula muncul seawal level Pilot 25 dan ini merupakan sasaran pemain apabila berada di endgame. Selain daripada loot, senjata & skill juga boleh dihasilkan melalui Crafting System yang memerlukan ember yang boleh diperolehi dari memusnahkan senjata/skill atau mengutip dari tumbuhan di Bastion. Ini membolehkan pemain untuk mendapatkan roll yang dicari secara alternatif dan tidak bergantung kepada RNG semata-mata.
Namun selepas patch 1.0.3, kadar kebarangkalian bagi mendapatkan loot Masterwork telah diturunkan dan telah menyebabkan ramai pemain mengancam Bioware untuk memboikot dari memainkan Anthem selagi Bioware tidak meningkatkan kadar kebarangkalian tersebut kerana stat roll yang diberikan kebanyakan agak menghampakan dan kadar loot yang rendah menjadikan sistem Crafting tidak dapat digunapakai secara efisyen.
Bayangkan main sejam tapi dapat loot masterwork hanya 1 je, memang boleh mendatangkan amarah. Anthem juga tidak mempunyai sebarang “set item”, suatu komponen yang selalunya wujud didalam permainan “Live Service” bagi menambah variasi kepada pembinaan skill yang lebih mantap.
Hujan loot masa BioWare ter’on’ suis “loot shower bug”. Semua orang bergembira!
Kisah Tragis Di Bastion
Semasa memulakan Anthem buat kali pertama, pemain akan diberikan pilihan untuk memilih jantina watak dan rupa yang hanya digunapakai secara sangat minima dan tidak memberikan impak dari segi penyampaian jalan cerita Anthem kerana sepanjang masa kita samada dalam Javelin atau dalam mod pandangan orang pertama. Selainnya hanya nampak kelibat semasa loading screen atau semasa cutscene.
Tanda aras yang sering dipegang oleh Bioware adalah keunikkan jalan cerita dan naratif sepanjang permainan dan menjadikan pemain sentiasa terlibat dengan dunia yang dihasilkan dan kali ini, semua cutscenes secara jelas dapat memperlihatkan kualiti penyampaian Bioware yang dikenali ramai. Setiap watak diperhatikan bergerak dan bertutur secara realistik dan meningkatkan keberkesanan penyampaian secara mendalam.
Namun malangnya kali ini naratif Anthem agak hambar dan jalan cerita yang meleret menjadikan pemain mudah bosan dan tidak peduli dengan watak-watak serta dialog di Fort Tarsis. Terdapat satu plot twist di dalam game ini tapi secara jujurnya boleh di agak dari awal permainan bagi sesiapa yang peka dengan situasi permainan ini. Anthem juga membawa trademark Bioware dalam RPG iaitu pilihan dialog bagi setiap perbualan dengan NPC tapi ianya hanya memberikan 2 pilihan dan tidak memberikan impak yang besar terhadap jalan cerita keseluruhan. Hanya sekadar memberikan markah ekstra bagi kumpulan-kumpulan terbabit.
Haluk, seorang otai Freelancer yang lepak di Fort Tarsis
Setiap rangka misi yang berkaitan dengan jalan cerita agak berulang-ulang dari segi objektif samada perlu pertahankan sasaran, mengumpul item atau mengaktifkan artifak. Bayangkan objektif yang sama diulang-ulang sehingga tamat permainan, memang pemain akan cepat bosan dan ditambah pula dengan variasi musuh yang agak terhad. Balik-balik musuh yang sama je sampai kesudah!
Pada masa yang sama, Anthem memberikan 3 Stronghold yang perlu dimainkan secara berkumpulan. Stronghold merupakan cabaran paling sukar di dalam Anthem di mana ianya merupakan misi 3 peringkat dimana pemain perlu mengharungi musuh-musuh yang banyak dan merbahaya di setiap peringkat hingga akhir kawasan yang akan berhadapan dengan bos musuh. Dari aspek penceritaan, kemunculan Stronghold ini tidak disampaikan secara tersusun dan tiada naratif spesifik berkaitannya kecuali Stronghold Heart of Rage yang sememangnya menjadi sasaran akhir watak utama Anthem.
Uuuuu Naisss…Stronghold ada kebarangkalian beri Legendary Drop(kuning)
Anthem: Endgame
Apabila tirai cerita Anthem berakhir dengan kesudahan dari aktiviti Stronghold Heart of Rage, maka tiba giliran untuk pemain mencuba nasib dari aktiviti endgame. Jikalau korang mengharapkan Raid ke, aktiviti 16 pemain ke atau seumpamanya, korang memang pasti kecewa kerana aktiviti endgame Anthem buat masa ini adalah Legendary Contract, Stonghold dan Freeplay.
Iya..3 aktiviti sahaja dan tidak banyak variasi yang ditonjolkan bagi setiap aktiviti. Legendary Contract merupakan mode dimana setiap objektif misi dijana secara rawak namun masih menggunakan templat misi biasa iaitu bertahan, kutip barang atau aktifkan artifak. Manakala Stronghold pula adalah sama seperti yang dimainkan semasa mode cerita dan Freeplay hanya bergantung kepada World Event yang akan munculkan musuh secara rawak dengan pelbagai objektif dimana setiap World Event akan memberikan kotak untuk dibuka bagi mendapatkan loot yang berpotensi menjadi Masterwork & Legendary.
Cantik mana Bastion pon..cantik lagi loot drop yang 2 ketul ni
Melalui mod Freeplay, pemain boleh meronda keseluruhan Bastion yang 90% daripada lanskap mukabumi hanyalah hutan belantara semata-mata. Walaupun permandangan Bastion amat indah, namun kekurangan aktiviti hidupan di sini sedikit sebanyak menjadikan persekitaran Bastion nampak ‘kosong’ ditambah pula tiada fungsi waypoint memudahkan pemain sesat dalam peta yang cukup luas.
Lebih menyedihkan mod Freeplay ini tidak boleh dilancarkan secara ‘private’ dan maksimum 4 pemain sahaja dibenarkan bagi satu sesi. Kekangan sebegini telah menyebabkan aktiviti World Event sukar dilakukan dengan pemain rawak yang memasuki sesi kerana tiada koordinasi serta indikator dimana World Event sedang berlangsung di dalam peta.
Tahniah, anda akan lebih sengsara lepas ni
Bagi pemain yang sukakan cabaran dan mahu mengumpul loot bertaraf tinggi, mode kesukaran Grandmaster I, II & III akan dibuka setelah Pilot telah mencapai level 30. Mod kesukaran ini merupakan lonjakan yang besar dimana pemain yang tidak bersedia pasti akan tumbang awal dan jadi beban kepada pemain lain.
Rata-rata pemain akan menghabiskan banyak masa mengumpul loot pada GM1 kerana GM 2 & 3 buat masa sekarang terdapat isu keseimbangan nisbah Risiko-Ganjaran dimana jurang kesukaran GM 1 & 2 amat ketara namun didapati ganjaran GM 2 lebih kurang sama dengan GM1 sekaligus menjadikan GW2 tidak berbaloi untuk dimainkan. Dahla lagi susah, dapat ganjaran sama jugak..bazir masa ja.
Kedai kosmetik dalam Anthem, boleh bayar dengan ‘coin’ atau dengan Ringgit Malaysia
Anthem amat menitikberatkan penampilan setiap pemain dan ini direalisasikan dengan fungsi pengubahsuaian kosmetik Javelin merangkumi rupabentuk, corak vinyl, material serta warna. Barang-barang kosmetik hanya boleh dibeli melalui in-game store yang menawarkan katalog baharu setiap Selasa & Jumaat samada menggunakan “coin” yang boleh diperolehi dari permainan atau Shard yang boleh dibeli menggunakan duit sebenar.
Isu yang ketara bagi kosmetik sekarang adalah bilangan barangan yang ditawarkan adalah terlalu sedikit dan tidak konsisten dengan matlamat BioWare untuk menjadikan setiap pemain kelihatan unik. Pusingan barang dari kedai in-game juga agak perlahan dimana ianya sepatutnya dilakukan setiap hari berbanding 2-3 hari sekali.
Tapi tak semua barang boleh beli pakai Ringgit Malaysia, ada yang kena paksa grind ‘coin’
Captain Obvious: Isu Teknikal
Aset game pon ada yang tak load dalam Anthem lagi..ish ish ish
Dari pemerhatian dan pengalaman bermain Anthem selama 2 minggu, di dapati sesetengah musuh kelihatan tidak seimbang terutamanya musuh yang mempunyai perisai. Kelajuan musuh untuk memenuhkan semula perisai baru hanya mengambil masa 1-2 saat sahaja dimana bagi Javelin ada yang memerlukan sehingga 5 saat bagi memenuhkan perisai kembali.
Loading Screen jua terlalu kerap muncul bagi semua aktiviti sehingga wujud meme yang mengatakan “Anthem = Loading Screen Simulator”. Bagi yang bermain di PS4, julat masa setiap loading screen adalah diantara 8 hingga 25 saat bergantung kepada lokasi yang ingin dituju dan ini agak menjengkelkan terutamanya ketika berada di dalam misi kerana secara tidak langsung menghilangkan mood dan immersion pemain.
Diharap bersabar sebab ni skrin yang paling banyak korang akan tengok dalam Anthem :3
Sehingga kini masih lagi kelihatan banyak bugs yang muncul semasa bermain dan diselangkan seli juga dengan masalah capaian ke server EA menjadikan ramai pemain sentiasa terputus talian. Tahap keparahan bugs dalam Anthem ini sehinggakan PS4 aku pun forced shutdown dan terpaksa rebuild database. Nasib baik tak brick terus.
Ada juga kes yang terputus talian sebelum sempat nak kutip Legendary loot. Memang boleh meningkatkan tekanan darah tu kalau kena selalu. Pengunaan Mata Pengalaman (XP) juga tidak dimanfaatkan sepenuhnya selepas mencapai Level 30 dan ini sepatutnya boleh digunakan untuk memberi ganjaran kepada pemain samada dalam bentuk kosmetik atau loot yang boleh menggalakkan pemain terus menerus melakukan aktiviti bagi mendapatkan barang baharu samada dari musuh atau dari XP. Barulah syiok skit nak grind, betul tak?
Omakau!..Ingat Hantu Penanggal tadi, rupanya helmet Ranger glitch ke Interceptor
Memang betul-betul Penanggal ni..takdak kepala la pulak!!!
Kesimpulan
Anthem memang tidak dinafikan merupakan produk yang tidak siap sepenuhnya dan layak menjadi produk Free-to-Play berdasarkan apa yang ditawarkan kepada pemain buat masa ini. Ianya masih seronok dimainkan bersama rakan-rakan dan ronda-ronda Bastion jika tidak terdapat masalah, namun apabila berdepan dengan masalah teknikal macam putus talian & game crash, memang sahih semua orang akan hilang mood nak main sebab terlalu marah dengan isu-isu sebegini.
Jalan cerita dan naratif yang menjadikan Bioware amat terkenal juga agak hambar dan tidak mencerminkan visi & misi Bioware dalam menyampaikan cerita yang epik. Bagi yang bercita-cita nak jadi Ironman tu, disarankan tahan sikit nafsu membeli game ni dan tunggu sekurang-kurangnya 2-3 bulan lagi bagi memastikan aktiviti yang terdapat di dalam Anthem menjadi matang dan memberikan ganjaran setimpal.
Secara mudah, jikalau korang memang ada geng nak coop setiap malam buat aktiviti dalam Anthem atau korang memang hardcore fan BioWare yang suka kena dera, Anthem termasuk dalam kategori BOLEH BELI
Tapi kalau korang nak game yang berkualiti untuk mengisi jiwa shooter-looter serta suka tengok loot bersepah jatuh macam air hujan di musim tengkujuh, sememangnya Anthem merupakan BOLEH BLAH
Grandmaster 2 punya reward camni je?….kelakar sungguh la BioWare
+ Mod Penerbangan dan Pertempuran Vertikal yang mantap dan responsif
+ Gameplay yang fokus kepada ketangkasan dan sentiasa bergerak
+ Efek partikel, grafik dan kesan bunyi yang memuaskan hati
+ Dapat memenuhi Power Fantasy masing-masing untuk menjadi Ironman
+ Kesemua Javelin mempunyai teknik permainan yang sangat berbeza
+ Mempunyai fungsi customization warna dan komponen Javelin yang bebas
+ BANG BANG BOOM TEBABOM!! PEW PEW PEW BBZZZTTTTT PINGGGGG!!!
– Rekaan Quality-of-Life yang sangat teruk untuk Live Service game
– Banyak perks senjata dan skill yang tak berguna/membantu sangat
– Jalan cerita yang agak hambar. Tiada ciri pilihan dialog yang beri kesan kepada dunia
– Loot drop sikit sangat. Mudah bagi pemain hilang motivasi nak grind
– Barang customization yang terlalu sedikit. Kedai pon lambat rotate barang baharu
– Endgame yang terlalu sedikit serta sangat bosan. Lambat dikemaskini pulak tu
– BUG BUG BUG BUG BUG BUG *PS4 CRASH*
– DC DC DC ERROR GETTING PILOT DATA DC DC DC UNKNOWN ERROR DC DC DC
– Banyak sangat LOADING SCREEN!!!!!!
– Tak berbaloi dengan harga RM200++
Jadi bagi yang tertanya-tanya apa huruf sambungan bagi “H” diatas tu…perkataan lengkapnya adalah “Hellgate:London”. Ya, game shooter-looter yang pertama dari ex-staff Diablo. Tahap bug & isu game breaking Anthem ni dah sama taraf dengan game Hellgate:London yang dilancarkan pada 2007 dan nampaknya ada juga studio yang tak belajar dari kesilapan studio yang lain walaupun dah dekat 12 tahun perkara ini berlaku. Seteruk-teruk Hellgate pon, banyak juga loot best yang aku dapat berbanding Anthem.


Sesi Open Beta Hyper Scape Kini Boleh Dimainkan Di PC, Saksikan 2 Trailer Terbaru

Dalam acara Ubisoft Forward yang berlangsung awal pagi tadi, Ubisoft telah memperlihatkan dua trailer terbaharu untuk game battle royale yang baru sahaja mereka umumkan pada minggu lalu, Hyper Scape.
Trailer pertama ialah trailer sinematik yang memaparkan beberapa aksi dan kisah latar belakang di sebalik kewujudan dunia maya Hyper Scape. Seperti biasa, Ubisoft tidak pernah gagal untuk mencipta sebuah trailer sinematik yang mengagumkan. Jom layan:

Trailer kedua pula ialah trailer pengumuman untuk memberitahu bahawa sesi open beta sudahpun boleh dimainkan di PC. Korang boleh muat-turun sesi open beta ini melalui pautan ini. Buat masa ini tiada lagi sesi open beta untuk konsol.
Jom layan trailer ini yang memperlihatkan sedikit gameplay:

Hyper Scape akan dilancarkan sepenuhnya untuk PC, PS4 dan Xbox One. Walau bagaimanapun, tarikh pelancarannya belum didedahkan.